Al-Qur'an adolah kitab suci nan umat islam yakini sabagai pedoman hiduik. Patunjuak untuak mancari ridho Allah SWT. Kitab suci nan dibuka samo surah Al-Fathihah iko mampunyoi 6.666 ayat walaupun masih ado saketek perbedaan jumlah dari yang diungkapkan oleh ulama lain. Tetapi kini alah disepakati manjadi 6.236. Para ulama bapandapek bahwa jumlah ayat dalam Al-Qur'an. Manuruik Ibnu Katsir manyabuikan jumlah ayat dalam Al-Qur'an indak kurang dari 6.000. Manuruik Nafi' nan marupokan ulama asal Madinah jumlah ayat adolah 6.217 ayat. Dan banyak pendapat lain nan disampaikan samo ulama. Sabananyo indak ado nan babeda dari dalam ayat Al-Qur'an, Sado pendapat nan dikemukakan yaitu dari perbedaan hitungan manuruik potongan kalimat itu manjadi satu ayat atau duo ayat. Sahinggo hal itu manyababkan adonyo perbedaan dalam perhitungan jumlah ayat Al-Qur'an.


Bunyi gamelan tu memang sangat mananangkan hati. Katiko mandanga salah satu alat musik daerah nan barasal dari jawa ko mambuek hiduik taraso tanpa masalah. Salah satu tarian khas daerah nan manggunakan gamelan adolah tarian khas daerah Jawa Tengah yaitu Tari Serimpi. Tarian ko dibaok an jo 4 urang penari sebagai simbol 4 arah mato angin yaitu api, udaro, aia, dan tanah. Gerakannyo pun sangat gemulai mancainkan bana padusi-padusi jawa nan punyo karakter lemah lembut. Pokoknyo sabana cocoklah katiko dipadukan jo musik gamelan nan manyajuak an hati. Ndak salah kalau tarian ko hanyo dipatunjuak kan di daerah keraton. Maha bana level tarian ko.


Manuruik ambo makin canggih elektronik makin acok lo baulah. Misalkan dispenser. Dispenser nan kini kan bisa mambuek aia dingin sarupo aia di kulkas. Cuma biasonyo ndak batahan lamo. Manang di bantuaknyo se nyo. Ambo punyo dispenser nan saroman tu di rumah. Awalnyo emang bafungsi dengan elok cuma ndak sampai umuanyo satahun alah dingin sarupo aia biaso se aia esnyo. Kecek ambo kok mereknyo nan kantau tapi pas ambo cubo bali merek lain nan terkenal dan tajamin kualitasnyos ndak ado perbedaan. Samo se kantaunyo. Jadi percuma se ujuang-ujuangnyo bali dispenser maha-maha sampai bajuta-juta tapi ujuang-ujuangnyo samo juo jo dispenser nan 200 ribu kualitasnyo.


Hobi adolah kagiatan manyanangan nan bisa kito lakuan katiko sadang suntuak jo rutinitas sahari-hari. Indak hanyo manyanangan, hobi bisa pulo badampak baiak bagi kasehatan. Salah satunyo mamanciang. Hobi mamanciang bisa mailangan panek jo manyangan suasana hati sahinggo bisa maningkekan kasehatan mental jadi labiah baiak. Hal tasabuik tajadi karano katiko dakek jo alam, tubuah dan alam bawah sadar wak otomatis manjadi labiah rileks. Tujuan urang mamanciang pun babeda-beda, ado nan mamanciang untuak dikonsumsi hasil panciangannyo, ado nan sakedar lakik dapek ikan sasudah tu dilapehan ka asalnyo baliak. Mamanciang bisa dilakuan di banyak tampek. Mulai tabek tabek dakek rumah, di banda, di batang aia, ataupun di lauik sakalipun.


Urang acok mancocok an kalau wirausaha atau nan suko manggaleh banyak dari urang minang. Bukan tanpa sebab jo alasan, pasalnyo di daerah-daerah nan manjual babagai pakaian contohnyo banyak nan manjuanyo adolah urang Minang. Dari Sabang sampai Marauke rasonyo pasti ado sajo urang Minang sobok untuak manggaleh. Tantu sajo urang minang prinsipnyo, cari karajo kalua dari kampuang surang. Dulu ambo pulo disuruah untuak manjua pakaian, nan kabatulan ambo pernah tingga di Bandung nan mano tanamo baju nan rancak jo murahnyo. Tapi ambo indak namuah karano rasonyo indak pandai untuak manawarkan ka urang dek indak talalu pandai bakomunasi jo urang. Untuak pamilihan barang jo model indak lo pandai karano indak mangarati tentang tren nan sadang bakambang tiok tahun.


Tahun 2015, Rina nan sadang barado dibangku kelas 5 SD iko ditunjuak manjadi salah satu urang nan mambaokan tari pasambahan untuak acara perpisahan anak kelas 6. Rina nan mampunyoi hobi manari itupun langsuang pai latihan dengan rajin. Gerakan nan inyo hafal harus sasuai jo tempo musik nan ado sahinggo munculah keindahan dalam sabuah tarian. Rina saat itu tampil partamo kali sabagai penari pasambahan. Rina mamakai baju khusus untuak panari adek dilengkapi jo hiasan kapalo nan barupo tanduak nan ditabuek dari kain selendang atau suntiang ketek. Gerakan nan dibaokan dek Rina tasalasaian dengan baik sahinggo penampilan tariannyo dapek apresiasi tapuak tangan nan meriah dari penonton.


Manfaat olahraga banyak dalam bidang kacantikan, tarutamo bagi padusi. Manuruik den padusi yang olahraga jo diiringi makanan yang sehat, sangaik awet muda. Walaupun banyak factor yang manyababan padusi awet muda, contohnyo perawatan, gen, pitih banyak, indak ado pikiran, tapi olahraga mamiliki andil dalam hal iko. Salain itu olahraga juo dapek mambuek body padusi ancak. Salain itu olahraga dapek juo mangurangi stes dan panyakik depresi bagi wanita tarutamo bagi wanita karir. Olah raga baranang bagi anak pas maso patumbuhan rancak bana. Karano dapek maninggian badan anak tasabuik. Salain itu bagi anak-anak yang mamiliki scoliosis yang sangaik ringan dapek juo sambuah dek olahraga baranang ko.


Nyepi adolah hari suci bagi umat Hindu yang dirayoan satiok Tahun Baru Saka, manurui kalender yang digunoan oleh umat Hindu di bali dan Lombok. Tahun baru Saka mampunyoi makna sabagai hari kebangkitan, hari pembaharuan, hari kebersamoan, hari toleransi, hari kedamaian sakaligus hari kerukunan nasional. Makna dari marayokan Hari Raya Nyepi bagi umat Hindu yaitu maninggaan aktivitas duniawi dalam keheningan dengan caro bameditasi. Satiok tahunnyo umat Hindu marayoan pagantian Tahun Baru Saka dengan caro Nyepi salamo 24 jam. Salah satu tujuan dari perayoan Hari Raya Nyepi adolah untuak manamukan jati diri demi mandapekan keseimbangan diri dan alam semesta. Karano marupokan hari rayo besar agama Hindu, Nyepi ditetapkan sabagai hari libur nasional berdasarkan kaputusan Presiden Indonesia.


motor harian awak ko harus dilakuan parawatan rutin supayo kendaraan awak ko indak rusak dan umua pakainyo pun indak manjadi singkek do. kadang kabanyakan urang takah itu, cuma pandai mamakainyo tapi indak pandai marawat barangnyo sacaro baiak do. makonyo diparaluan perawatan atau servis yo itu. dari mancaliak masin sampai ka ban bannyo. mulai aneh se bunyi nyo itu alah jadi patandk kalau motor wak ko butuah untuak malakuan parbaikan, kalau indak cayia motor wak ko ndak bisa jalan lai. katiko motor ko alah rusak ibaraiknyo pincang kaki wak, jadi susah ka manga manga. masin ko ibaraik badan, kalau alah taraso ndak lamak harus capek di ubekan.


Taman Wisata Bunga Nusantara nan ado di Cianjur, Jawa Barat sabalumnyo hanyo ambo caliak lewat berita TV dan postingan kawan-kawan di Instagram. Ternyata setelah ambo langsuang ka sinan memang rancak dan cocok bana dijadian tampek untuak menanagan utak dan mamanjokan mato. Salain tampeknyo nan lueh tampek ko sangat tertata rapi. Banyak bungo-bungo warna-warni yang dibantuak sedemikian rupa. Ado nan mode ayam, jerapah, bahkan dinosaurus. Bungo-bungo ditata mangaliliangi kolamnyo nan lueh sahinggo mambuek begitu indah dipandang. Selain itu, adolo bungo-bungo nan mahiasi lorong-lorong panjang sahinggo awak saraso sadang bajalan di bawah karumunan bungo. Nan labiah menakjubkan disiko ado taman rumpuik nan bakelok-kelok mambantuak sabuah labirin. Untuak masuak ka tampek wisata ko awak hanyo mambayoa 50 ribu per urang.


Akhir-akhir ado satu cemilan viral nan disukoi dek banyak urang, tamasuak ambo. Cemilan itu banamo oreo goreang. Sasuai jo namonyo, oreo goreang adolah cemilan nan babahan dasar oreo. Oreo goreang adolah bantuak inovasi cemilan karano oreo sendiri pun adolah sabuah cemilan. Oreo goreang dibuek dengan caro diagiah adonan tapuang dan talua sabalum digoreang. Raso dari oreo goreang adolah manih gurih. Raso manih muncul dari selai nan ado di dalam oreo, sadangkan raso gurih ado karano tapuang dan talua tadi. Tekstur dari oreo goreang sendiri renyah di luanyo karano diolesi dengan adonan tapuang dan talua. Samantaro di dalamnyo oreo goreang justru lembut karano mungkin lah kanai adonan sahinggo oreonyo pun jadi lembut.


Salamo liburan di padang kami sakeluarga besar pai jalan-jalan naik oto bus nan dibaok dek dunsanak dari jakarta ka padang. kami pai kaliliang sumbar jo oto bus tu. salain nan jo oto bus, ado lo nan naiak oto pribadi. kami jalan barombongan dari pagi jam 5 subuah. kami punyo tujuan awal waktu tu partamo kali ka pagaruyuang. dipagaruyuang tu awak bisa tau adat istiadat dari leluhur awak urang minangkabau. kami bajalan jalan dan maliek liek sambia diagiah tau dek urang nan samacam tour guide tu apo maksud dan apo arti dari barang barang nan ado. inyo manjalehan asal usul masyarakat minangkabau. dari panjalehan inyo kaawak mambuek ambo tergugah untuak ma ningkekan atau manyebar luasan kebudayaan an alah luntur dari nagari kito.


Alquran adolah padomana bagi umaik muslim. Dengan mambaco alquran juo bisa mambuek hati awak damai. Banyak keutamaan untuak awak nan mambaco dan mampalajari alquran. Diantaronyo akan mandatangan pahalo jo kebaikan, mambarikan derajat, mamparoleh rahmat dan parlindungan dari malaikaik, mambari syafaat dihari kiamaik, dan alah dijanjian juo kalau awak yang manghafal al-quran bisa mandapek an tampek yang elok disisi Nyo. Mangko dari itu untuak awak nan lancar mambaco Al-quran, nan mancintai alquran marilah awak palajari juo alquran tu agar samakin cinto dan bausaholah untuak manghafalkannyo. Sungguh apo nan dijanjian Allah SWT itu nyato adonyo dan sabana mambaok banyak keberkahan bagi awak.


Sacaro bahaso, thrift adalah kato yang berasal dari Bahaso Inggris yang artinyo penghematan dengan tujuan untuak menghindari pemborosan. Sedangkan, shop artinyo toko. Jadi, thrift shop berarti usaho atau toko yang pado dasarnyo manjual barang bekas tapi nan masih layak pakai, sahinggo tamasuak perusahaan dagang. Barang-barang nan dijual pun beragam mulai dari baju, tas, jam tangan, sepatu, dan lainnyo. Barang yang didapek berasal dari luar negeri ataupun dalam negeri. Bisnis thrif shop mulai muncul di Indonesia sejak tahun 2013. Penjual thrift shop pun mulai manjual barang bekas dengan brang terkenal ataupun barang langka. Kini barang thrift ko yang banyak perkembangan lo, banyak penjual yang melakukan rework atau mendesain ulang dengan mamadukan beberapo kain thrift manjadi sebuah desain baru.


Mancaliak pertandingan Bola Basket di sakolah yo sero bana. Salain pamain nyo banyak yang gagah dan tampan tapi sero juo mancaliak urang bamain basket. Walaupun ambo padusi tapi nio bana rasonyo bisa bamain bola basket. Akhirnyo ambo mancari baa caro padusi mamulai bamain bola basket. Patamo palajari semua aturan dan caro bamain basket, kaduo picayo diri, katigo rajin malatiah fisik, siap tu minta saran ka urang yang ahli, siap tu kembangkan keterampilan basket. Kareno basket juo indak laki-laki se, kini banyak juo padusi yang mamainkannyo. Basket juo alah manjadi olahraga favorit di dunia, setiap laga basket yang gadang pasti dipanuahi panonton.


Makanan yang awak makan tantunyo harus punyo kandungan gizi yang saimbang, artinyo awak indak kakurangan dan indak lo bakalabihan. Awak mangarati a yang awak makan dan elok bagi tubuh awak. Salamo awak makan di rumah mungkin lai tau bahan apo se yang awak makan jadi lai tau kandungan gizi apo se yang ado didalam masakan awak. Lain halnyo katiko awak makan di lua, indak tau a yang di masak jo urang tu. Manuruik kori, awak ndak paralu takuik lai cari tampek makan yang profesional karena di bagian dapua nyo alah tasadio urang yang mangarati ahli gizi, karajo yang kori maksud adolah ahli gizi. Bantuak katiko awak sadang di rumah sakik, ado ahli gizi nan fokus jo makanan yang dapat bereaksi pado tubuh awak, dengan indak mahilangkan cita raso dari makanan tasabuik.


Minggu patang ante Karla baliak dari Bengkulu. Inyo mambaok banyak oleh-oleh, tapi sayangnyo ado oleh-oleh nan Karla kurang suko. Kue Bay Tat namonyo. Kue iko kue khas dari Bengkulu. Bantuak kuenyo mirip jo kue pai, tapi kue bay tat punyo adonan nan labiah taba dan padek. Dalam kue nyo diagiah salai naneh, kadang-kadang di ateh kue nyo ditabua keju. Kalau baru matang, kuenyo lambuik dan saketek ranyah. Tapi kalau alah bahari-hari kue Bay Tat jadi kareh dan agak susah dimakan. Karla ndak suko kue Bay Tat dek kareh dan kariang. Mungkin karno ante nyo baru agiah kue nyo bara hari sajak dari nyo tibo, jadi kue nyo alah jadi kareh duluan.


Heran bana ambo jo bini-bini nan suko mampakecek an aib laki nyo kapado kawan-kawannyo bahkan ka keluarganyo surang. Ndak seharusnyo sabananyo seorang bini malakukan hal itu karano walaupun awak mampu manarimo aib laki waktu tapi alun tantu bisa ditarimo dek uerang lain. Manuruik pandapek ambo sabagia pasangan seharusnyo awak saliang hormat mahormati, harago maharagoi, dan saliang manutupi aib masiang-masiang. Dalam Islam se lah di jalehan basonyo kalau awak lah jadi laki bini mako suami tu adolah pakaian bini dan mode tu lo sabalaiknyo. Jadi kok awak mambuka aib suami wak lah samo lo awak mambuka aib wak surang. Kan karajo salah namonyo tu.


Halo, namo ambo Suci. Ambo tingga di kampuang ketek nan ndak terlalu banyak panduduaknyo. Ambo raso kahidupan warga siko rukun dan aman. Mungkin karano panduduan nan indak tarllau banyak, sahinggo bisa saliang manyasuaikan. Ambo punyo tetangga nan samo gadang, namonyo Dini. Kami acok main basamo, bahkan kalau libur sekolah sasakali Dini lalok dirumah Ambo. Lamaknyo, urangtuo kami pun bakawan dakek lo. Kami acok babagi makanan nan kami buek. Salain itu, keluarga ambo ataupun keluarga Dini indak sagan lai untuak maminjam kalau ado barang nan paralu, tapi tetap jo aturan nan ado. Ambo sanang bisa bakawan smao Dini, kalalu ado tugas sakolah kami selalu mangarajoan basamo. Ambo marasokan positifnyo kalau kito iduik rukun sasamo tatanggo.


Usaho dari rumah kin alah banyak disobok di tiok jalan gadang sampai jalan nagari. Ado nan manjua makanan, alok-alok dapua, sayua, pulsa, baju dan banyak lai. Usaho mode iko manolong pulo pandapek an urang rumah. Biasonyo labiah banyak nan mambuka usaho muko rumah untuak manambah piti balanjo dan palaku usahonyo dilakuan dek batino nan mano laki biasanyo mancari nafkah di lua. Bisa manjago anak atau mangurus rumah sambia bajua bali di toko ketek muko rumah. Kamunculan palaku usaho ketek muko rumah mampamudah urang untuak labiah dakek pai balanjo, indak manunggu untuak balanjo katiko hari pasa sajo. Nio balanjo apaopun tingga bajalan sajo dek sakiang dakek dan banyaknyo.


Stress biasonyo disababkan karano mamikian atau tarlalu makhawatirkan sesuatu. Stress bukan hanyo disababkan oleh masalah gadang se, masalah ketek samacam ujian sekolah pun dapek manyabkan stress, tagantuang baa satiok urang manyikapinyo. Stress biasnyo ditandoi dengan adonyo parubahan fisik jo mental. Parubahan fisiknyo samacam susah lalok, jantuang badatang labiah kancang daripado biaso, badan manggaretek, lameh, paniang, dan kaki jo tangan bakaringek. Parubahan emosi dapek barupo pancameh, suasano hati yang gampang baubah, payah untuak mananangan pikiran, binguang, manghindari urang lain, dan depresi. Biasonyo urang nan ndak bisa manangani stress nyo akan baprilaku buruak macam marokok atau minum alcohol. Hal itu tantu ndak elok, kito paralu mancari caro untuak manghilangan stress.


Lisa dan teman-teman satimnyo nan sudah manjalani waktu latihan nan cukuik lama salama iko akhianyo diberi kesampekan untuak malakukan pertandingan persahabatan dengan sakolah lain.  Lisa cukuik mangetahui bagaimana rumor mangenai keahlian dari sakolah-sekolah nan akan manjadi lawannyo tersebut. Keahlian mareka cukuik bagus sahingga pertandingan pasti akan bajalan sacara dramatis. Saat itu Lisa dan teman-temannyo sudah ba ado di lapangan sambiak malakukan passing sarta pemanasan. Salain itu lawannyo pun malakukan pemanasan terlebih dahulu. Satelah peluit pertanda pertandingan dimulai barulah mareka mamulai pertandingan voli. Di lapangan bagitu banyak siswa nan basorak untuak mamberikan samangat kep ado masing-masing tim. Bola pertamo diberikan oleh tim sakolah lawan namun baakhia dengan poin untuak tim bisa. Sampai pertandingan Jalan 3 babak masing-masing tim alah manunjukkan performa nan sangek bagus. Akhianyo Kemenangan untuak tim lisa pun didapekkan sahingga teriakan siswa sakolah Lisa pun terdanga bagitu keras.


Tahun 570 Masehi, lahialah saurang bayi laki-laki nan kini dikenal jo kejujurannyo dalam babisnis iko yaitu Nabi Muhammad SAW. Nabi tarakhir umat islam iko lahia dikota Mekkah pado 12 Rabiul Awal. Saat nabi muhammad masih dalam kandungan 2 bulan, ayahnyo yaitu Abdullah maningga dunia. Dan katiko barumua 6 tahun, ibunyo Aminah manyusul suaminyo. Sajak saat itu, Nabi muhammad dirawek samo uwonyo yaitu Abdul Muthalib. Dan duo tahun kemudian pun, uwonyo maningga dunia. Dan tinggalah Nabi Muhammad samo mamaknyo yaitu Abu Thalib. Nabi Muhammad tumbuah sabagai padagang sukses sahinggo basuolah samo Siti Khadijah. Nabi Muhammad nan saat itu barusia 25 tahun manikah samo Siti Khadijah nan saat itu barusia 40 tahun. Diusia 40 tahun, Nabi Muhammad mandapek wahyu partamonyo. Dan sacaro barangsua-ansua wahyu nan lain didapek. Dan sampailah katiko barumua 63 tahun Nabi Muhammad manyalasaikan dakwah sacaro langsuang samo masyarakat. Tapi, Al-Qur'an nan ditinggakan alah manjadi bukti dakwah Nabi Muhammad masih ado sampai kini.


Banyak nan alun tau soal buah nan unik banamo matoa. Buah matoa lo adolah buah khas dari Papua tapi kini mulai banyak dikenal dan dijua di daerah lain. Buah ko masih satu famili jo buang lecindan lengkeng. Buah matoa ko punyo harum nan unik, tekstur nyo kenyal, dan rasonyo bantuak campuran antari lengkeng, durian, dan rambutan. Di Papua, buah ko acok dijadian sabagai ubek tradisional. Sayangnyo pamanfaatannyo ko baru dilakukan oleh masyarakat lokal se nyo, padohal manfaaik buahnyo banyak bana. Buah matoa ko tinggi kanduangan antioksidannyo, salain itu buah ko punyo kanduangan antimikroba dan antidiabetes alami. Kanduangan-kanduangan ko nyo lah bamanfaaik unyuak mangatasi masalah kasehatanm misalnyo diabetes dan paradangan.


Markeplace adolah istilah nan alah indak asiang bagi mereka nan tabiaso dalam manjua bali online. Dikutip dai laman Dhopery, marketplace adolah paltform dimanao panjual bakumpua dan bisa manjua barang atau jaso ka palanggan maski tanpa batamu sacaro fisik. Parusahaan marketplace adolah penyedia platform batamunyo panjua dan pambali, dimano pamabali bisa maliek produk apo sajo nan dijua, lalu parusahaan marketplace mangambiak kauntuangan malalui komisi satiok panjualan. Platform dalam marketplace bisa babantuak website maupun aplikasi. Sado operasional marketplace, tamasuak pangalolahan website hinggo metode pambayaran difasilitasi dek parusahaan panyadio marketplace. Konsep pado marketplace sabananyo kurang labiah samo jo pasa tradisional. Di mano marketplace indak batangguangjawab atas barang-barang nan dijua.


Mambaco ayat suci Al-Qur'an marupokan hal nan sangek dianjurkan bagi umat muslim. Dari banyaknyo manfaat nan didapek katiko mambaco Al-Qur'an ado keutamaan nan diraih katiko mambaco surah Yasin pado malam jumat. Padahal sabananyo mambaco surah yasin di hari manopun tetap baik dan sangek dianjurkan. Indak harus manunggu hari jumat untuak mambaconyo. Keutamaan nan didapek katiko mambaco surah Yasin yaitu ridho Allah. Niat yang ditanamkan katiko mambaco surah Yasin haruslah untuak mangharapkan ridho Allah sahinggo Tuhan Maha Kuasa dapek mambarinyo perlindungan, dan patunjuak jalan nan benar. Mako dari itu, lakukanlah perintah agamo yaitu mambaco ayat suci Al-Qur'an dengan niat nan rancak sahinggo samoga dikabulkan do'a nan diharapkan kapado-Nyo.


Robotika marupokan cabang teknologi yang bahubuangan dengan desain, konstruksi, operasi dan lain-lain dalam mambentuk robot. Zaman kini robot alah banyak dibuek, indak dari urang lua nagari se. Babarapo ado juo anak negeri yang mambuek robot ko. Ciri-ciri robot tu harus mampunyoi komponen sabagai barikuik, sensor(indra), aktuator(panggariaknyo), power(tanago), Mikrokontroler. Jadi robot ko akan bakarajo pas ado ransangan. Rangsangan iko tabantuak kareno ado kacadiak an yang taprogram dan adonyo sensor yang tatanam pado robot. Robotika iko bisa dipalajari jo anak-anak maso kini. Robot-robot yang awak caliak di televisi atau dari HP bisa awak caliak sacaro nyato. Samakin zaman barubah, samakin maningkek pengetahuan teknologi urang di dunia ko.


"Tomaik itu buah atau sayua?" Nah, pasti indak ciek duo urang nan mandapek patanyoan sarupo iko kan? Ado nan manyabuikan bahwo tomaik tamasuak sayua, mungkin bisa jadi karano umumnyo panyajiannyo dan kabaradoannyo talatak diantaro lauak pauak, atau jadi campuran masakan bantuak soto, sup atau sayua asem. Namun ado pulo nan baanggapan kalau tomaik adolah buah, karano bantuaknyo nan buleh sarupo buah pado umumnyo, rasonyo nan indak paik, beda samo kabanyakan sayua nan bawarna ijau dan rasonyo candaruang paik. Suduik pandang kito dalam mancaliak tomaik sabananyo manantuan kito akan manyabuiknyo buah atau sayua. Kalau dari sisi ilmu pangatahuan, tomaik adolah buah karano tomaik mampunyoi biji dan tumbuah dari bungo tanaman. Sadangkan kalau dicaliak dari sisi kuliner, tomaik adolah sayua. Karano tomaik biasonyo bisa dipasangan jo sayua lain untuak manghasilkan suatu hidangan indak hanyo sabagai hiasan, tapi untuak manambah cito raro tatantu.


Dari awal nikah sampai kini kegitan nan acok ambo lakukan jo pasangan dalam maisi waktu luang kami sabalum lalok adolah dengan babincang-bincang satu samo lain. Biasonyo kami saliang bacarito tentang apo se nan dikarajoan? apakah hari ko hari nan baiak? ba a suasana hati hari ko? makan siang pakai apo tadi? ba a karajo di kantua, ado kendala ndak? Sampai mato mangantuak atau sampai jam 10 katiko jam lalok lah tibo. Kalau alah lega dan lapeh bacarito barulah matian lampu dan mamiciangan mato untuak lalok. Babagi caito bantuak nan ambo lakuan paralu bana dilakukan agar awak bisa saliang mamahami dan supayo hubungan dengan pasangan selalu arek.


Bambang pamungkas adolah pemain paliang populer di Indonesia yang pernah dinobatkan sabagai salah satu pamain tabaik di Asia oleh ESPN. Banyak bana yang manjadian bambang pamungkas sebagai olahragawan favorit kareno performa inyo. Bambang pamungkas atau yang biaso disabuik BP adolah seorang manajer persija juo pado liga 1 2020. Salah satu kato-kato motivasi bambang pamungkas adolah Mamiliki kekurangan bukanlah akhir dari maso depan awak dan barani lah kareno talenta yang pas-pasan indak saharusnyo mambuek awak manyerah  dan maraih mimpi. Untuak itu dari motivasi tasabuik bisa awak ikuik an, marilah manjadi urang yang barani dan indak manyerah jo kekurangan awak kareno itu adolah hal yang harus awak perjuangkan.


Marujuak ka kompas.com labu siam atau kundua punyo banyak nutrisi didalamnyo dan adolo senyawa antioksidan yang bisa maagiah banyak manfaat untuak kasehatan tubuah.di dalam 203 gram labu siam ado kalori 39, karbohidrat 9 gram, protein 2 gram, serat 4 gram, vitamin C 26% dari kabutuahan sahari hari, vitamin B9 47%, vitamin K 10%, B6 8&, mangan 19%tembaga 12%, seng 10%, kalium 7 %, magnesium 6% dari kebutuhan sahari hari. Sangai banyak manfaat labu siam ko bisa manurunan stress, manguangi paradangan, mancagah karusakan sel, bisa lo untuak majago kasehatan jantuang. Ado variasi untuak makan labu siam ko bisa dimakan matah atau dijadian sayua. Maka dari itu ayolah mulai manyukoi dan makan labu siam atau kundua.


Bagi urang yang suko mambuek kue tantu lah harus punyo yang namonyo mangkok adonan. Mangkok adonan ko bafungi untuak awak mamasuak an saluruh bahan kue yang nio di kocok. Banyak lo macam dari panci adonan ko mulai dari plastik, melamin, steinless dan lainnyo dan yang sering awak jumpai itu yang babahan dasar steinless. Panci adonan Stainless steel labiah cambuang dan dalam jadi awak kalu nio mangocok kue ndak takuik untuak tumpah. Piliah se ka tampek urang jualan alat dapua pasti banyak disinan macam-macam panci adonan, kecek an se ka urang tampek jualan tu panci adonan yang bahan stanless steel pasti katamu.


Manonton manjadi pilihan awak untuak manonton basamo kawan dan urang tersayang. Kalau ado film yang baru rilis biasonyo urang akan sacapeknyo untuak nonton film di bioskop. Manonton film di bioskop ko juo punyo sensai yang berbeda kalau awak nio nonton. Biasonyo urang labiah dulu mamasan tiket ka bioskop secaro online. Untuak yang alun tau caronyo, bisa mempelajari langkah-langkah sebagai barikuik. Patamo donwload aplikasi CGV cinemas di google play store atau app store, kaduo login dan piliah menu tiket dan piliah play book movie, piliah lah film yang nio ditonton dan piliah hari dan jam yang tersedia, piliah juo kursi dan klik beli tiket. Terakhir salasaikan pembayaran dan tiket akan muncua.


Beberapa tahun ka balakang, profesi koki banyak sadang banyak diminati oleh penduduk Indonesia. Hal iko mungkin disababkan dek ado acaro tv khusus tantang palombaan mamasak nan banamo master chef. Karano acara iko akhianyo banyak urang babondong-bondong nio manjadi koki. Namun manjadi koki sabananyo adolah salah satu pilihan na rancak. Manuruik data di lapangan, seorang koki mampunyoi gaji antaro 5 juta-15 juta.  Salain dari segi gaji, manjadi koki bisa manambah pengatahuan wak juo. Pengetahuan nan batambah partamo tantu lah pengetahun mengenai masakan dan bahan-bahannyo. Kamudian pengetahuan lain nan batambah adolah pengetahuan mengenain budaya dari suatu daerah. Dan kalau kito manjadi koki di kapa pesiar, kito bisa jalan-jalan ka lua nagari dan batamu banyak urang baru. Kalau mancaliak keuntungan-keuntungan manjadi koki rasonyo kawan-kawan lah mulai harus mempertimbangkan pekerjaan iko untuak maso depan.


Dispenser marupokan salah ciek alek elektronik nan cukuik populer di kalangan masyarakat karano kegunaannyo nan banyak. Salah ciek jenis dispenser paling laris yaitu Dari merk Miyako. Dispenser iko batipe top loading dan dapek diletakkan di ateh lantai maupun di ateh meja. Dispenser iko mudah dipindahkan kemano-mano karano hanyo mamiliki barek sakitar 4,5 kg. Mamiliki desain nan unik serta bahan pembuatannyo yaitu dari plastik sadangkan untuak bagian dalam ado tangki air nan tabuek dari bahan stainless steel.   material nan digunokan dalam pembuatan dispenser iko akan manguntungkan pembalinyo karano dapek merasokan air dingin maupun aia angek dalam kondisi nan sempurna. Mako dari itu untuak kamu nan sadang mancari jenis dispenser nan akan digunakan dalam rumah tangga, merk  ciek iko patut kamu pertimbangkan.


Nio marasoan perjalanan jo kereta nan antar benua? Sanak-sanak harus tau ado nan namonyo Kereta Trans-Siberia. Kereta ko jalurnyo dari Eropa Rusia sampai ka Timur-jauah Rusia, Mongolia, China, dan Lauik Jepang. Jalur kereta ko adolah jalur kereta terpanjang di dunia dan sampai kini masih diperpanjang juo. Untuak naiak kereta ko patamo cari lu informasi dan hargo tiket kereta api Trans-Siberian di web resmi kereta api Rusia, tu pasan tiket sacaro online. Alah itu piliah rute nan wak nio, ado rte Moscow-Vlavidostok, Moscow-Beijing, dan St. Petersburg-Vladivostok. Jan lupo untuak mambaok dokumen perjalanan macam paspor dan visa untuak masuak ka negara nan akan wak kunjungi. Kalau alah siap tingga nikmati perjalanan melewati benua jo kereta api Trans-Siberian.


Dari bulan lalu forecoffe salalu manjadi kesukaan andi. Karano 1 menu dari fore ko nan mambuek andi suko mambali kopi disitu. varian nan disukoi andi itu cuma ado di fore coffe D Mall lo nyo. Andi takuik mancubo fore coffe nan ditampek lain, karano andi alah maraso cocok jo raso kopi nan ado didakek rumahnto ko. Baliau ko salalu bali kopi nio pagi, siang, jo malam nyo bali kopi namuah hujan patuih, angek garang inyo tatap mambali kopi. Nan paralu wak tau, andi ko nyo pangopi. Sajak bulan patang tu lah andi tagilo-gilo jo kopi dari fore coffe ko. Mudah-mudahan se raso dari fore ko tetap stabiil jadi ndak ado perasaan kecewa dari si andi


Biksu bisa dianggap sabagai pemimpin spiritual atau tokoh keagamaan nan dihormati oleh para penganut agamo Buddha . Seorang Biksu mampalajari dan manjalankan ajaran jo paraturan agamo Buddha dengan ketat. Inyo biasonyo tingga di kuil-kuil atau biara-biara dan mahabihan waktu untuak meditasi dan baraja tentang ajaran Buddha. Biksu malakuan pemujaan kapado dewa-dewa dalam agamo Buddha dan mamimpin ibadah basamo jo panganut ajaran Buddha nan lain. Para Biksu mamakai baju nan khas, biasonyo warna kuniang atau putiah, dan biasonyo punyo kapalo nan dicukur habih rambuik jo jangguiknyo. Biksu pun kabanyakan manjalankan puaso dan mamiliah-milih makanan seperti ndak makan ikan jo dagiang. Para Biksu pun ndak dibuliahan untuak manikah dan punyo keluarga.


Bayia ogkos. Sasudah naiak busa, dunsanak harus mambayia ongkos. Kalau dunsanak manaik an busway, onglos alah dibayaia katiko masuak shelter. Untuak bus lainnyo, dunsanak paralu manunjuak tiket nan dibali di loket, atau mambayia tiket kapado kenek. Kalau dunsanak indak tahu harago ongkos bus, cek di loket atau tanyoan kapado kenek. Mintak bukti pambayaran kalau dibutuahan. Di Amerika, panumpang acok kali indak dikanaian ongkos katiko baganti bus jikok manunjuak an bukti pambayaran kapado kenek bus kaduo. Jadi, kalau bantuaaknyo dunsanak paralu mangganti bus, minta slip pambayaran sasudah naiak dan mambayia ongkos. Untuak busway, dunsanak indak akan dikanaian ongkos tambahan katiko baganti bus asalakan indak kalua shelter.


Kalau dibandiangkan TV zaman dulu jo zaman kini alah banyak bana perubahannyo. Dari penampakannyo se alah babeda. Kalau TV zaman dulu tu bantuak TV nyo batabuang di balakangnyo, sedangkan kalau TV mode kini alah layar data alias ndak batumbuang di balakangnyo. Selain itu, perbedaannyo talatak dari warna gambar nan di tampilkan. TV zaman dulu warna gambarnyo masih itam putiah sadangkan TV kini alah labiah janiah dengan warna gambar nan labiah tajam dan kualitas gambar nan labiah stabil. Pokoknyo kalau TV mode kini alah mantap bana lah. Selain kualitas gambarnyo nan rancak dan ndak bakaramuak TV mode kini alah punyo remot kontrol sahinggo kalau nio manuka siaran ndak paralu payah-payah lai.


Sajak ketek ambo adolah seorang penggemar klub bola dari Inggris, yaitu Manchester United. Sabananyo hampia kasado pemain Manchester United ambo sukoi, tapi ado ciek namo nan manuruik indak satenar pamain lain dan kahadirannyo sangaik pantiang untuak Manchester United. Pamain itu adolah Michael Carrick. Michael Carrick adolah sosok pantiang di lini tangah Manchester United. Peran Carrick ndak kalah pantiang jiko dibandiangkan jo peran Paul Scholes atau David Beckham di maso jaya MU. Tabukti, samanjak Michael Carrick pensiun, MU alum manamukan pangganti nan cocok di posisi gelandang batahan. Salain perannyo nan krusial, ambo manyukoi Michael Carrick karano inyo ndak banyak tingkah baiak katiko di dalam atau di lua lapangan. Jikok palatiah maminta inyo main di posisi bek tangah, inyo akan turuti. Bahkan kalau inyo dicadangkan pun inyo ndak protes. Pokoknyo Michael Carrick ko adolah sosok profesional nan patuik untuak ditiru dek pamain bola lain.


Ambo kiro lagu daerah Papua nan bajudul Yamko Rambe Yamko mamiliki arti dengan unsur samangaik karano lagu ko mamiliki irama nan sangat energik katiko dinyanyikan. Apolai katiko The Resonanz Children's Choir pado tahun 2017 berhasil mambaok an lagu ko dan mamanangkan predikat Juara Umum dalam kompetisi paduan suaro di Roma, Italia. Tapi ternyato, setelah tau artinyo ternyata bertolak belakang dengan perkiraan. Lagu ko mamiliki arti kesedihan nan sangaik dalam karano dalam liriknyo mancaritokan tentang daerah-daerah di Papua nan mengalami parang suku. Jadi sabananyo, ndak lo bisa awak simpulkan lagu tu sanang atau sadiah berdasarkan iramanyo. Bisa jadi lagu nan irama maibo ternyato punyo arti tentang samangaik, begitu lo sabaliaknyo.


Dari dulu ambo emang pakawan. Ibaraik kato ndak bisa hiduik ambo ko kok tanpa kawan. Mungkin dek amak jo apak ambo mode tu lo urang nyoa jadi turun ka anaknyo. Contohnyo se walaupun lah labiah 10 tahun ambo tamat SMP tapi sampai kini ambo masih bahubuangan elok jo kawan-kawan ambo wakatu SMP dulu. Ndak rela se rasonyo ambo kahilangan kawan tu do. Masak iyo dulu nyo awak sadakek itu tu tibo-tibo lah ilang kontak se. Makonyo basyukur bana ambo kini grup online ko bisa di buek aplikasi obrolan. Jadi walaupun bajauahan jo kawan-kawan awak masih tetap bakomunikasi walaupun kadang grup ko rami tapi bantuak ndak baurang.


Batatanggo artinyo hiduik basamo urang lain dalam suatu lingkungan tatantu yang dakek ataupun yang jauah. Kareno tatanggo adolah sahabat yang paling dakek setelah anggota keluargo awak. Manjadi tatanggo yang elok manuruik islam juo kewajiban awak barlaku elok ka tatanggo. Ado banyak caro untuak mamparalakuan tatanggo sacaro elok sabananyo. Paliang penting juo awak indak buliah mengganggu kenyamanan tatanggo awak. Kareno marusak kanyamanan berarti marusak tatanan sosial. Manciptakan kenyamanan adalah hak dan kewajiban awak basamo. Sebagaima awak berhak nyaman, mangko dek itu awak harus memberi kenyamanan juo. Oleh kareno itu, marilah awak manjadi tatanggo yang elok dan saliang manjago kanyamanan dalam batatanggo.


Salamo perai sakola tu atau salamo adi ditto jo dani ado di bandung, mereka banyak lo makan makanan capek saji. Karano si adi alum pernah mancuboan makan pizza jadilah nyo nak mancuboan makan basamo jo kawan kawannyo. Ado satu hari salamo liburan tu adi jo kawan kawannyo ditto jo dani baiyua untuak bali pizza yang dimano adi sangek nio mancubo. Mereka basamo samo pai ka restoran capek saji tu. Sasampainyo disitu indak tangguang tangguang, mereka pasan menu terbaru pizza hut, pizza yang satu meter. Satalah datang dan makan pizza adi ditto dan dani kakanyangan dan langsuang baliak ka kos kosan yang mereka sewa salamo saminggu.


Pernah tabayang ndak kalau batu es yang biaso awak minum ampia satiok hari tu, dulunyo adolah barang mewah yang hanyo bisa dibali dek kalangan ateh. Yo bahan minuman yang kini ko sangek mudah awak dapekan dulunyo harus diimpor dari Amerika Serikat sahinggo haragonyo jadi maha dan hanyo bisa dibali dek kalangan ateh. Es batu ko adolah aia yang didinginin kadalam masin pandingin, bisa jadi kulkas, yang bantuaknyo sasuai jo cetakan. Ado yang bantuaknyo sagi apek, ado parsagi panjang, adolo bantuak plastik. Batu es ko mampunyoi banyak manfaaik diantaronyo bisa mancagah jarawek, mambuek wajah labiah carah, mangetekkan pori pori dan mambuek wajah labiah aluih.


Wirausaho adolah adolah urang yang manciptaan bisnis dan manangguang sebagian gadang resiko dan manikmati juo sebagian dari untuangnyo. Dalam artian tu wirausaho adolah urang yang mampu bainovasi dan mamiliki keahlian di bidang usaho. Ado jo ciri-ciri wirausaha yang sukses adolah inyo yang mamiliki jiwa kapamimpinan, inyo yang barani maambiak resiko, inyo yang optimis dan nio baraja, dan inyo yang selalu bersamangaik dan tabukak untuak apo se. Kiro-kiro awak harus mampunyoi ciri-ciri nan mode untuak manjadi wirausaho nan sukses. Indak manutup kamungkinan juo kalau awak nan kini alun picayo diri. Biso se babarapo tahum kemudian kalau nio baraja dan bapikia positif bisa manjadi wirausaho yang sukses.


Produk handphone kini alah hampir banyak manyerupai dengan fitur nan alah ado dalam laptopsabelumnya. Handphone di zaman dahulu indak mamiliki Microsoft Word sahinggo katiko sasaurang ingin mangetik dokumen mako inyo mamerlukan laptop, namun zaman kini semenjak perkembangan teknologi aplikasi Microsoft Word iko alah tasedia di tiap handphone keluaran tabaru. Namun jiko belum ado langsuang dari handphone tasabuik mako dapek di download melalui Play Store agar dapek mangaksesnyo pulang. Aplikasi-aplikasi dalam handphone iko jugo alah banyak sekali bakembang sahinggo dapek mampermudah aksesnyo katiko di manapun inyo baada dan kapanpun. Selain itu jugo jenis handphone touchscreen nan saat iko alah banyak sekali baedar di masyarakat jugo mamiliki kelebihan nan banyak  dan layar monitor nan besar sahinggo tampilannyo manjadi lebih jaleh.


Kabanyakan latop banyak nan mancakup babarapo I/O port, bantuak USB post, nan mamungkinkan keyboard standar dan mouse untuak digunoan jo laptop. Laptop modern acok tamasuak adaptor jariangan nirkabrl/wireless, nan mamungkinkan nan manggunoannyo untuak mangakses internet tanpa mamarluan kabel. Sabuah komputer laptop, biasonyo disabuik komputer notebook dek produsen, tadiri dari baterai atau AC-powered komputer pribadi umumnyo labiah ketek daripado tas nan dapek dangan murahnyo diangkuik misalnyo ka paepustakaan, kantua atau pado partamuan tatantu. Laptop komputer umumnyo labiah banyak mamakan biaya dari komputer desktop jo kamampuan nan samo karano labiah sulik untuak marancang dan mampraduksi. Laptop biasanyonyo manggunoan teknologi layar nan tipih tadiri dari transistor atau laya matriks aktif labiah carah dan pandangan labiah elok dari suduik pandang babeda.


Bagi saurang wirausahawan penting untuaknyo mangetahui bagaimano caro mangelola usahanyo bia indak merugi dan  dapek mangembangkan sarato mamajukan usahanyo.  barikut sikap nan haruih dimiliki oleh saurang wirausaha.  partamo,  pantang manyerah karano bagi  saurang wirausaha sikap pantang manyerah sangek diperlukan karano dalam barusaha itu indak salalu akan mandapekkan keuntungan terkadang jugo akan ado nan namanyo kesusahan dan kerugian.  kaduo, Konsisten kare na saurang  wirausaha  haruih salalu manyediakan produknyo  bia pelanggan percaya jo apa nan sadang inyo tawarkan.  katigo,  kerja keras karano tentu sajo saurang wirausaha haruih manggunokan waktunyo sabaik mungkin untuak bekerja.  kaampek,  pandai mancari relasi dan customer karano produk nan ditawarkannyo pasti mamerlukan urang lain untuak mambeli  atau mamakainyo.


Sabalumnyo ambo ndak pernah managih jiko manonton film. Sampai pado akhirnyo rekor dipacahan katiko manonton film India nan judulnyo Rishtey. Ndak sadar lah turun se aia mato ko. Filmnyo sabana sadiah. Seorang bini nan mamisahan anak jo bapaknyo karano masalah rumah tanggo. Padahal dari anak ko ketek sampai bisa bajalan apak nyo nan maajaan. Samo-samo tau se lah awak ba a film India ko. Sadoalahnyo pasti di dramatisir. Ambo masih taingek bana momen nan mambuek ambo manangih yaitu di saat film hampia abih anak jo bini nyo datang ka acara pertandingan tinju nan nyo ikuti dek apak nyo. Setelah sakian lamo dipisahan akhirnyo bini nyo maizinan anak nyo untuak mamaluak apaknyo.


Ndak hanyo bayam jo kangkuang yang bisa jadi sayua, pucuak kundua atau labu bisa lo di jadian sayua andalan kalau alah bosan jo sayua biaso, rasonyo segar dan lamak dijadian sayua. Daun kundua atau labu siam ko sabananyo lah jadi makanan umum kalau di jawa. Biasonyo pucuak daun kundua ko dimasak jadi sayua bobor yang dicampua lo pakai buah kundua atau labu siam, pical, urap atau lalapan abuih. Salain itu pucuak kundua ko bisa lo kalau di tumih. Raso daun labu ko lamak dan indak ado raso paik. Tumbuahan labu ko marambek di tanah dan biaso dibudidayakan di pakarangan biasonyo di dakek kolom


Pado tau ndak sih samo olahraga sepak takraw? Waktu masih kelas limo Sekolah Dasar, ambo tergila-gila bana samo olahraga ciek ko. Satiok hari ambo pasti bamain samo kawan-kawan atau ndak manonton urang latihan takraw. Dek karano dulu sedang acok turnamen sepak takraw, jadilah pemuda-pemuda di sekitar lingkungan tampek ambo tingga rutin latihan. Makonyo itu yang menjadi salah satu alasan ambi tagilo-gilo samo olahraga ko dan bahkan mimpi ambo dulu nio manjadi atlet sepak takraw. Ciek lai apak ambo memang salah satu pemain andalan di kampuang waktu itu, jadi pas apak latihan ambo pun turuik ikuik dan diajaan dek apak bamain sepak takraw.


Bancano di Estadio (1964). Dikenal sabagai karusuhan sepak bola Limo, insiden iko tajadi salamo patandingan antaro Peru jo Argentina. Momen itu iolah babak kualifikasi nan sangaik signifikan untuak turnamen sepak bola. Insiden iko pun manarik sakitar 53.000 urang. Argentina mamimpin, dan anam minik sabalum paluik, Peru gagal manyamokan kadudukan. Hal iko mamicu panggamar Peru malakukan karusuhan dan kakarasan. Katiko itu mereka dianggap sabagai panggemar olahraga paliang kejam. Panggemar nan berang manyerbu lapangan dan mulai marusak fasilitas. Polisi manggunokan gas aia mato, dan urang-urang mulai panik. Sado urang bagageh manuju gerbang, dan sajumlah urang tasapik di janjang sampai ka pamukoan jalan. Sacaro resmi 328 urang tewas dalam karusuhan tasabuik.


Bagitu banyak menu udon lain nan indak kalah lamak, tapi jan lewatan menu nasi di Marugame Udon. Diantaro menu nasi nan sangaik popular di Marugame Udon adolah tendon rice. Menu ko disajikan jo isi babagai tempura bantuak ebi, chikuwa, jo kakiage, nan di atehnyo disiram jo saus tendon. Paket nasi bantuak ko sangaik popular di Japang. Dan untuak panikmat tempura, menu tendon rice ko pasti manjadi piliahan utamo dek kalengkapan tempuranyo. Menu nasi lain nan popular adolah sukiyaki bf rice. Menu ko manyajikan nasi pulen Japang jo sukiyaki beef  di atehnyo. Cita raso menu ko manih jo guriah. Gabuangan antaro dagiang sapi jo nasi nan lambuik, mambuek cita raso dari sajian ko samakin lamak.


Laporan labo rugi adolah salah ciek laporan nan bisa manantuan bakambang atau bangkrutnyo sabuah bisnis. Jikok awak nio tau parusahaan marugi atau indak, awak bisa mancaliak di laporan labo rugi. Jikok angko rugi labiah gadang di bandiang untuang artinyo parusahaan sadang marugi. Karano laporan labo rugi adolah salah ciek laporan kauangan nan mancaliakan rincian pandapekan, pangaluaan, sarato labo atau karugian yang dihasilkan parusahaandalam pariode atau waktu tatantu. Di dalam laporan ko tadapek pulo biaya operasional. Jikok alah mancaliak laporan labo rugi ko, awak bisa tabantu untuak manganalisa dan maabiak kaputusan untuak maso mandatang. Laporan labo rugi ko akan manjadi tolak ukua dan pambalajaran sahinggo parusahaan dapek malakuan kinerja nan labiah ancak atau elokdi maso depan.


Kadang ado lo mah cewek nan indak tau bateh kalau alah sayang ka cowok. Bisa lo lupo diri e, baagia sado apo nan ado. Pitih dan sagalo harta nan ado supayo cowok e sanang, padahal sadang dimanfaatkan samo cowok tu. ilang hargo diri e dek cinta bana, dek sayang bana samo cowok tu. kalau emang sayang jo cinta tau tampek dan tau porsi juo, kalau kayak gitu bukan e makin sayang malahan cowok tu malunjak jadi e mah. Maraso di sayang bana dek cewek tub isa e semena mena samo cewek ko.pandai lah memilah, memilih maa yang seharus e dibuek atau apo yang harus di lakuan kalau sayang samo cowok. Kalau ado e maagia sesuatu tarimo, baleh kalau bisa mambaleh e. cukuik kayak itu se, beko nyo maagia nutrisari babaleh jo oto kan jaleh bana bodoh e tu.


Pandangan satiok urang tahadok hujan nan turun salalu babeda-beda. Ado urang nan manganggap katiko ujan adolah hal nan manyenangkan dan ado urang nan manganggap sabaliaknyo. Hal iko dikaranokan dampak nan inyo rasoan katiko hari hujan takah jalan manjadi becek atau lain sabagainyo. Padahal sabananyo, katiko hari hujan adolah hari dima Allah maagiahkan rahmatnyo nan nio disampaikan kapado manusia. Namun jan sampai salah manilai dengan hujan nan marupokan rahmat sahinggo kesuburan adolah dampak dari hujan tasabuik dengan hujan nan marupokan azab sahinggo manusia mandapati musibah atehnyo. Mako dari itu, Allah SWT mangingekan untuak salalu balinduang kapado-Nyo sahinggo indak diagiah bencano nan marupokan azab bagi urang nan zolim.


Bagi para laki-laki nan manyukai bamain bola kaki  ado beberapa hal nan manjadi larangan dan pelanggaran katiko inyo malakukannyo dalam suatu permainan sapak bola. Pertamo, dalam olahraga sapak bola iko dilarang untuak manggunakan tangan karano iko akan mamberikan kesampekan kep ado tim lawan untuak mangambiak bola. Keduo, dilarang untuak malakukan kekerasan di dalam lapangan. Permainan sapak bola boleh dilakukan dengan tempo cepat namun indak boleh babuek sangaja untuak manyakiti lawan. Ketigo,  bagi pemain bola dilarang untuak keluar dari garis lapangan katiko bola masih dalam keadaan aktif. Keampek,  dilarang untuak babuek provokasi kep ado tim lawan  karano dapek mamancing keributan.   itulah hal-hal nan dilarang dalam permainan sapak bola, namun katiko saseorang tetap manjalankannyo mako inyo akan mandapekkan kartu peringatan dari wasit.


Sia nan suko jo kue putu? Ambo tu salah satunyo. Kalau sore-sore suko tadanga suaro khas dari panjua kue putu nan lewaik di dakek rumah. Suaro khas itu asalnyo dari uap nan kalua dari celah masin pangukus kue putu nyo. Kok namonyo kue ‘putu’ yo? Kironyo namo kue putu itu asalnyo dari bahaso Jawa nan artinyo bulek atau lingkaran. Wak pasti tau kan kue putu nan dijua itu biasonyo bulek bantuaknyo karno dicetak dalam cetakan bambu. Kue putu warna nyo hijau dan ado lapisan gulo merah ditangahnyo. Kalau alah dikukus, kue ko diagiah karambia bubuak jo bubuk gulo merah nan mandambah raso gurih dan manih.


Teh hijau adolah minuman nan banyak manfaaiknyo, barikuik iko ado tips caro maminum teh  hijau nan tapek nan harus sanak simak  : 1. Ijan maminum teh hijau sasudah makan, karano sifaiknyo bisa mambuang sado kalori nan baru sajo masuak. 2. Ijan maminum teh hijau katiko paruik kosong, karano teh hijau manganduang antioksidan dan polifenol nan kuaik nan bisa maningkekan produksi asam lambuang. 3. Ijan maminum teh hijau basamo ubek, karano bisa sangaik babahayo dimano komposisi kimia pado pil ubek bacampua jo teh ijaudan bisa mamnyababan kaasaman. 4. Ijan mangonsumsi teh hijau talampau banyak karano teh ijau manganduang kafein nan bisa manyababan efek sampiang babahayo jiko dikonsumsi bakalabiahan.


Hari Minggu, amak jo denai pai ka pasa untuak mambali bahan masak untuak tigo hari kamuko. Alah sudah tabali sado nan ado di catatan amak, kami pai mancari makan untuak mangisi paruik nan alah babunyi dek bakaliliang pasa dari tadi. Indak lamo, kami sapakek untuak makan mie ayam di tampek langgangan nan alah biaso kami bali kalau nio kapasa. Kami mamasan mie ayam mie ayam duo porsi. Sambia manunggu pasanan kami masak, amak maota samo panjua mie ayam. Baliau mangecekan kalau kami langganan disiko dek raso mie ayam ko nan lamak. Sambia bagarah amak batanyo resep mie ayam nan sadang dibuek.Tapi indak disangko panjua mie ayam maagiahan resep mie ayam tu kami.


Banyak anak bahkan urang gadang yang suko mamainkan Minecraft. Minecraft populer juo kareno pangaruh influencer di berbagai media platform. Minecraft ko juo disabuik-sabuik sabagai game no satu yang banyak diminati dan banyak di unduh dek urang di saluruh dunio. Pamainan iko bebas sakandak hati awak se, dan bamain nyo laweh kareno disabuik juo sebagai tampek tak baujuang. Langkah awal awak untuak survival minecraft adolah sabagai barikuik. Patamo mancari kayu dan mambuek paralatan, kaduo mancari tampek tinggal samantaro, katigo mencari batu bara, siap tu  mambuek parabotan dan mancari makan. Banyak urang juo yang indak tau baa caro mamainkan game iko. Sabananyo suko-suko awak se, kalau youtuber banyak manjadian game ko sabagai konten di youtube.


Ado banyak urang nan nio mambantuak otot langan, tapindak punyo alek untuak malakuannyo. Padahal ado janih olahraga nan mambantu bana untuak palatihan otot langan. Push-up, pasti kawan-kawan indak asiang jo olahraga nan ciek ko. Olahraga push-up adolah olahraga nan banyak di lakuan dek urang nan sadang olahraga. Karano push-up indak mambutuahan alek khusuih dan indak paralu tampek khusuih tapi punyo banyak manfaat. Push-up bisa di karajoan di mano sajo asal tampeknyo data dan muek untuak tubuah kito. Push-up dilakuan jo posisi talungkuik tapi ditahan dek tangan jo jari kaki. Posisi ko ditahan dan digarikan ka ateh jo kabawah. Push-up ko ado janh padusi dan ado nan untuak laki-aki. Kalau nan tadi untuak laki-laki kalau nan untuak padusi bedanyo hanyo di panumpu kaki. Kalau laki-laki di tumpu jo ujung jari kalau padusi di tumpu dek lutuik. Push-up ko punyo manfaat untuak malatiah kakuatan jo mambantuak otot langan awak.


Donat adolah salah satu makanan nan sangaik gampang dibuek di rumah. Donat indak mambutuahkan banyak bahan untuak jadi makanan nan lamak. Donat hanyo mambutuahkan sakitar sabaleh bahan. Bahan-bahan itu antaro lain 450 gram tapuang tarigu, 50 gram susu bubuk, sabungkuih ragi, 150 ml aia, 75 gram gulo pasia, 1 sendok tek garam, 1 sendok tek baking powder, 75 g mentega tawa, 4 butia talua ayam, gulo haluih, dan minyak untuak manggoreang. Salain jumlah bahan nan indak terlalu banyak, bahan-bahan nan dipakai untuak mambuek donat pun adolah bahan-bahan nan gampang ditamukan di pasa. Kamudian proses mambueknyo pun ndak lamo hanyo mambutuahkan waktu kurang labiah satu jam. Jadi ndak salah kalau banyak urang mambuek donat sabagai cemilan di rumah.


pelayan di tiok rumah makan tu babeda beda. ado nan sasuai jo taraf kesopanan nan awak punyo dan ado pulo nan indak. untuak hal dasar dalam pelayanan ko nan tarutamo komunikasi nan baiak. katiko komunikasi awak baiak, informasi nan wak sampaian bakalan jaleh ditangkok dek costumer. keramahtamahan dan kesabaran awak jadi hal yang utama, karano costumer ko banyak kandaknyo nan kadang mauji kasabaran awak bagai. dan ingek lo, kerapihan dan kebersihan awak harus dijago pulo supayo memberikan kesan nan baiak sabalum mangecek jo costumer nan mamasan. untuak pekerjaan nan manawaran jaso tu memang mautamokan kesabaran karano tiok tiok costumer tu mampunyoi sifat nan aneh atau bamacam pulo.


Aia karambia, sabagai warga Indonesia yang masuak kategor wlayah tropis aia karambia sangek murah didapek. Aia dari buah yang tumbuah di daerah tropis alah dikana bisa mambantu manusia dalam mangatasi babagai panyakik. Misalnyo asam lambuang. Tingginyo kalium yang bisa manstabilan pH dalam tubuah, mambuek aia karambia ancak masuak dalam kategori minuman sehat untuak pandarito asam lambuang. Baiak karambia tuo atau karambia mudo ancak untuak tubuah. Pabedaannyo hanyo di raso jo kadar dagiangnyo. Aia karambia ko bisa mambantu manurunan gulo darah, mancegah panyakik batu ginjal, jo mambantu manyambuahan gangguan pancarnaan. Tapi minum aia karambia balabiahan bisa mambuek katidakseimbangan elektrolit dalam tubuah jo maningkekan kada kalium yang mambuek masalah ginjal sarato datak jantuan indak taratur


Nan suko mamasak tantunyo tau alok-alok dapua nan biaso digunoan. Alok dapu mulai nan sadarhana sampai nan canggih manjadi nilai utamo kalau di dapua. Banyak ragam samo banyak fungsi alok dapu dapek mampamudah dalam bakarajo. Kini alok dapua multifungsi manjadi primadona khususnyo ibuk-ibuk. Contohnyo sajo ado nan namonyo blender sakalian chopper. Jadi, ibuk-ibuk kini ndak paralu maaciak manggunoan pisau lai do, kini alah bisa manggunoan copper dan biasonyo sakalian masinnyo jo masin blender. masak jo mancincang apopun kini capek jo murah lain. Baitulo jo pisau, ado nan pisau buah, dagiang sampai pisau bawang namonyo. Di pasa-pasa kini alah banyak tasadio.


Onde-onde adolah makanen nan bontuk nyo bulek. Onde-onde ko biasonyo bawarna hijau. Baagih karambia di luanyo. Nyo tabuek dari topung boreh bacompua jo topung sipuluik. Diisi gulo tobu di dalam nyo. Raso nyo manih, bilo digigik taraso lengket salayang. Mangkonyo ijau, biasonyo urang pakai aia panden bacampuaan ka adonan topung. Onde-onde ko bamacam-macam ukurannyo. Ado nan kenek ado nan godang. Kalau kini ko, ado juo yang mambuek onde-onde warna lain. Sarupo ungu, nan biasonyo dicampua jo ubi ungu. Ado juo mamakei warna lain, nan biasonyo mamakei pawarna nan bisa diboli di kodei. Karambol untuk luanyo, nan bapakei biasonyo karambia tuho. Indak mudo indak lo masak bona


Aurat seorang perempuan tu adolah saluruah bagian tubuh kecuali telapak tangan dan wajah. Di dalam kitab suci ko alah jaleh basonyo aurat tasabuik wajib untuak manutuiknyo. Kini banyak lo padusi nan mangecek an nyo ndak paralu bajilbab karano nyo akan manjilbaban hatinyo talabiah dulu. Pemikiran ko nan kurang tapek. Manuruik ambo, itu hanyo alasan. Mako dek bajilbab tu lah beko akhirnyo kebaikan-kebaikan nan lain tu akan datang. Kok ka manunggu hati dulu nan bajilbab antah ka bilo. Semoga padusi-padusi di luaran sinan nan bapikia mode tu diagiah hidayah dek Allah S.W. T agar bisa mamahami apo nan diperintahkan dek Allah.


Gampo bumi adolah peristiwa tajadinyo guncangan gampo bumi. Gampo bumi ko dapek marusak bangunan, jalanan dan lainnyo. Oleh kareno itu awak paralu manyiapkan diri untuak kondisi bancano alam gampo ko. Ado babarapo langkah yang bisa awak siapkan sabalum tajadinyo gampo bumi ko. Patamo manyiapkan rancano panyalamatan diri apobilo gampo tajadi, kaduo malakuan latihan yang dapek bamanfaaik dalam manghadok i raruntuhan katiko gampo bumi seperi marunduak dan perlindungan tahadok kapalo, siap tu manyiapkan alaik kasalamatan misal pamadam kabakaran atau obat-obat an, siap tu mambangun kontruksi rumah yang tahan guncangan  dan marenovasi bangunan yang rentan, siap tu mamparhatikan apokah daerah awak rawan gampo.


Ado ciek pamain nan indak bamain di Manchester United, tapi inyo manjadi salah satu favorit ambo sajak dulu. Pamain itu adolah penyerang milik As Roma, yaitu Francesco Totti. Dari dulu ambo sangaik baharok Totti pindah ka MU. Namun hal itu indak parnah tajadi karano Totti adolah pamain nan loyal untuak As Roma. Loyalitasnyo itulah nan mambuek Totti manjadi salah satu favorit ambo dalam dunia sepakbola. Salain itu Totti adolah pamain nan siap mambarikan 100% nan inyo punyo katiko di lapangan. Hal iko tantunyo indak dipunyo dek banyak pamain. Kamudian Totti pun dakek jo penggemar. Ado beberapa momen Totti marayokan golnyo ka gawang lawan basamo jo suporter. Hal iko tantunyo mambuek raso suko ambo ka Totti samakin manjadi.


Kipeh angin marupokan alek elektronik nan sangek dibutuhkan katiko baada di suatu daerah nan mamiliki cuaca panas dan taik. Kipas angin iko  mamiliki babagai banyak bentuk salah satunyo Kipas angin badiri. Kipas angin iko mamakai atau enggak sabagai media untuak penahan kipeh agar indak tajatuh Selain itu ado penyangga di bagian baokh untuak diletakkan di ateh lantai.  Kipas angin  bamerek Polytron iko mamiliki warna  dominasi hitam dan sedikit bawarna silver. Mamiliki tigo buah sayap untuak manghasilkan angin katiko inyo diputar. Sayap bawarna hitam iko dilindungi oleh penutup babentuk jaring-jaring di depan serta di belakang tasabuik. Jaring-jaring nan bawarna silver iko batujuan agar manjago keamanan katiko kipas iko diputar.


Dihari Minggu tapeknyo jam 8 malam, Nadia mancubo upload sesuatu di platform yaitu Tiktok. Waktu itu, Nadia alun punyo banyak Followers cuma sekitar 10 urang. Tapi indak disangko, konten nan dibueknyo itu FYP dan sakatiko followers Nadia dapek batambah signifikan. Hal iko, mambuek Nadia samangek untuak mambuek konten lain contohnyo review makanan,makeup tutorial. Tapi dicaliak dari jumlah penonton, review makanan dapek labiah banyak perhatian dibandiang kontennyo nan lain. Makonyo Nadia nio fokus mambuek konten tentang review makanan dek target penontonnyo yaitu urang yang mancari informasi tampek makan. Samakin banyak konten review makanan nan diunggah Nadia kini mambueknyo manjadi salah satu influencer makanan tanamo di Indonesia.


Waktu Covid-19 sadoalah urang ndak bisa pai kalua salamaknyo se, banyak urang nan mengeluh bosan salamo dirumah. Baa ka indak awak melakukan kegiatan harian sacaro online, sakolah online, karajo online, pelatihan online dan katiko liburan pun ndak bisa kalua. Ado caro yang ancak untuak awak lakukan katiko liburan basamo keluarga di rumah se. Piknik di halaman rumah solusinyo, caro yang bisa awak lakukan untuak maadoan piknik yaitu mambangun tenda di halaman rumah, salanjuiknyo rapihkan dan buek suasana bantuak sadang piknik bana, lalu piliah tampek yang pas, terakhir siapkan alek-alek yang diparaluan termasuk makanan ringan yang cukuik bantuak awak sadang piknik di lua.


Akhia pakan lalu ambo pai ka Pulau Saribu. Di Pulau Saribu ambo malakukan olahraga nan dek kabanyakan urang dianggap sabagai olahraga ekstrem. Olahraga itu adolah manyelam. Ambo manyelam karano ambo pernah mandanga pepatah nan manyabuikkan kalau tingga di Indonesia tanpa pernah manyalam bagaikan mancik mati di lumbuang padi. Ambo manyelam kurang labiah salamo 15 minik di lauik lapeh. Ambo manyalam dengan bantuan tabuang oksigen nan ambo bawo ka dasar lauik. Di dalam lauik ambo basobok jo banyak satwa nan ekosistemnyo ado di lauik Kapulauan Saribu. Di dalam lauik ado banyak ikan nan ambo tamui. Salah satu ikan nan ambo tamui adolah ikan kembung. Salain itu katiko manyalam ambo pun maliek ado tarumbu karang.


Lionel Messi nan marupokan salah satu atlet kebanggaan saluruh orang di dunia khususnyo Argentina iko mamiliki bagitu banyak prestasi. Laki-laki nan lahir di Argentina p ado tanggal 24 Juni 1987 iko marupokan striker dalam klubnyo yaitu PSG. Prestasi nan dimilikinyo sampai saat iko sudah bagitu banyak dan sampai dinobatkan sabagai salah satu pemain terbaik sapanjang masa. Hal iko dianggap layak karano prestasi nan dimiliki Lionel Messi sungguh banyak. Laki-laki nan mamiliki kulit putih iko mampunyai kelincahan nan dapek manekan lawan katiko inyo bah adopan di suatu pertandingan sepak bola. Lionel Messi mamiliki perawakan nan cukuik pendek dibanding dengan teman-teman satimnyo nan lain namun kekuatan kakinyo dan strateginyo dalam manciptokan peluang sangek marepotkan lawan. Lionel Messi dikenal sabagai pemain nan dapek mangendalikan bola sarta manggiring bola dalam kecepatan nan tinggi. Balari nan kancang sarta kontrol bola nan baik manghasilkan gol ke gawang lawan.


Kegiatan yang acok dilakukan di saat kumpua-kumpua basamo kawan-kawan di kostan adolah manonton film. Untuak manonton film paralu mampasiapkan beberapa hal supayo manonton di kostan baraso nonton di bioskop. Pertamo, manyiapan laptop  nan akan digunokan untuak manonton. Kaduo, mamasang peaker tambahan nan menggelegar dan mulai mangatur tampek duduak supayo layar bisa di tonton dengan jaleh dek sado penonton. Katigo, piliah genre film apo nan ka di tonton. Kaampek, piliah filmnyo nan ma. Terakhir nan ndak buliah ketinggalan sabalum manonton film di kostan adolah mamatian lampu dan manyiapan kulek-kulek supayo sapanjang proses manonton film muluik ndak kariang dan supayo suasana manonton samakin asik.


Pai ka tampek wisata nan alum banyak urang tau manjadi kebanggan sasaurang. Ado tips nan paralu diparhatian katiko mangunjungi tampek wisata alam contohnyo Puncak Gagoan. Tampek wisata nan paralu untuak mandaki iko mambutuhan hal-hal nan sabaiknyo dipanuhi. Tips partamo yaitu manggunoan sapatu nan nyaman. Kaduo, baok minum nan cukuik untuak diperjalanan. Katigo, pastian katiko pai ka tampek iko dalam cuaco nan cerah atau indak mendung apolai hujan. Cuaco sangek manantuan perjalanan kasiko karena tujuan ka Puncak Gagoan adalah manikmati keindahan alamnyo sahinggo cuaco nan indak mandukung mako mambuek gagalnyo untuak bawisata. Disarankan untuak manggunoan kendaran dari jalan perkampungan sampai bawah bukik. Jalan nan mananjak mambuek takurehnyo tanago untuak bajalan sahinggo disarankan untuak mamakai kendaraan.


Olahraga sepak takraw kini lah jarang tadanga keberadaannyo do. Dulu olahraga ko acok dimainkan dek anak mudo di kampuang-kampuang satiok sore, tapi kini alah tergantikan dek oahraga voli. Mungkin olahraga ko kini kurang diminati dek masyarakat dek karano bola yang digunoan cukuik kareh yaitu tabuek dari rotan. Ditambah kalau bamain sepak takraw indak buliah manggunoan tangan. Jadi untuak mamainkan olahraga ko butuh skill dan kabaranian untuk menerimo dan malemparkan bola. Jadilah urang-urang beralih ka voli yang bolanyo ndak sakareh bola takraw dan pamainan voli lebih bafokus ka tangan. Jadi lamo-lamo olahraga takraw mulai hilang dan tagantian dek olahraga karano lebih banyak yang bisa mamainkannyo.


Salah satu Rukun Islam nan dilakukan saat bulan Ramadhan adolah bapuaso. Untuak manjalankan puaso ko ado beberapa tata caro dan harus awak lakukan supayo puaso awak ditarimo dek Allah S. W. T. Nan pertamo awak harus baniek untuak bapuaso karano Allah. Nan kaduo, awak dianjurkan untuak makan sahur supayo puaso nan awak jalani ndak taraso begitu barek. Untuak makan sahur ko disarankan mandakek waktu imsak. Setelah waktu imsak awak diwajibkan untuak manahan nafsu baik itu makan, minum, dan amarah sampai waktu babuko datang yaitu katiko matohari tabanam atau katiko waktu maghrib lah tibo. Setelah itu barulah buliah untuak babuko puaso malapehkan dahaga.


Seafood yang lamak tu kalau dimakan sahari-hari yo udang ancak nyo, udang ko bisa dibuek berbagia macam masakan pasti lamak se jadinyo. Apolai kalau awak nio masak surang di rumah, masak udang ko pilihan yang mudah, tapi kini ambo sadang ndak nio mambuek surang ambo nio bali se. Ado tampek restaurant seafood lamo di bogor, di sinan lamak bana samba udang nyo. Samba udang di restaurant ko warno nyo mangkilek bana masih segar bantuak udang tu, warnonyo merah indak dari samba nyo se udang nyo pun mode itu loh, wakatu awak makan udang nyo taraso manih dari udang nyo yang manandoan baa segarnyo udang di siko.


Kito sabagai makluk sosial ndak bisa lapeh samo yang namonyo sasamo. Kito saliang mambutuhkan. Baitupun batetanggo. Iduik batetanggo artinyo iduik basamo dan badampiangan dilingkungan. Tetanggo adolah urang nan tingga saliang basabalahan, makonyo kito ndak bisa lapeh dari saliang interaksi. Dalam islam pun alah dijalehan bahwasanyo sasamo tatanggo kito harus saliang manjago kadamaian dan keharmonisan. Iduik batatanggo alah salayaknyo kitao slaiang mambantu, contoh ketek nyo sajo mambagi makanan ka urang sampiang rumah. Dengan kito babuek samacam itu, kito akan meraso nyaman dan bahagia. Karano, kalau kito suka manolong dan berbagi ka tetanggo sabaliaknyo saat kito ado masalah pun ado tetanggo nan siap manolong.


Manuruik ambo urang-urang nan mamiliki hobi basapeda naiak gunung tu adolah urang-urang nan punyo mental petualang. Dibandiangan jo olahraga-olahraga ekstrem lainnyo naiak gunuang pakai sepeda ko adolah salah satu olahraga nan sedang banyak diminati dek masyarakat. Ditambah lo Indonesia punyo banyak gunuang nan bisa dijadikan tampek untuak gowes jo sapeda. Kalau mancaliak urang basapeda-sapeda gunuang tu kadang ado lo hasrat untuak mancubonyo. Keren bana bantuaknyo. Tapi dek resiko nyo tinggi dan umua ambo pun alah lanjuik kayaknyo niek ambo untuak bisa naiak gunuang pakai sapeda ambo timbun se rapek-rapek. Mungkin di luaran sinan banyak lo urang-urang nan marasokan apo nan ambo rasokan.


Dulu di parumahan Tika satiok sore banyak bana urang nan bamain bulutangkis. Olahraga iko juo yang paliang acok di mainkan. Tika pun suko bana jo olahraga bulutangkis ko. Tika baraja bulu tangkis dari apaknyo, awalnyo memang susah tapi lamo kalamoan inyo bisa juo. Langkah nan tapek untuak kalian nan alun bisa bamain bulu tangkis adolah. Patamo posisikan raket saketek kabalakang dan miriang ka bawah, kaduo pastikan lutuik awak siap untuak manggariak, katigo mangarah ke shutlecock jo kaki kanan, siap tu ayunkan tangan dan siap-siap untuak malempar bola. Memang bamain bulutangkis indak bisa jo caro mancaliak materi se tapi harus dipraktekan dan suko mancaliak urang bamain bulutangkis supayo awak tau teknik nyo.


Ojek online kini sangek mambantu bagi banyak pengguna di seluruh Indonesia. Contohnyo untuak aplikasi grab nan manyediakan layanan ojek online, mambali makan online, ataupun mangantar barang. Lisa sabagai urang nan suka sekali makan tengah malam kadang mambuek inyo kesulitan untuak keluar karano lingkungan nan indak aman katiko malam bagi perempuan mako dari itu aplikasi makanan online nan dapek diantar iko sangek mamudahkannya. Saat itu pukul 12.00 malam  tiba-tiba Inyo taingat untuak mamakan bakso di Simpang rumahnya. Namun karano hari alah malam inyo pun mamutuskan untuak mambuka aplikasi grab dan mamesan makanan online. Satelah inyo mamesan makanan inyo diagiahtahu untuak manunggu talebih dahulu di rumah dan manyediakan uang pembayaran. Satelah 20 manit kemudian barulah urang nan mangantar makanan tasebut manelpon Lisa dan mangatakan bahwa posisinyo saat iko alah baada di jalan. Mandengar itu bisa pun basiap-siap untuak keluar gerbang dan manyiapkan  uang pembayaran.


Hari wafatnya Isa Almasih dikenal lo dengan sebutan Jumat Hitan, Jumat Suci, dan Jumat Agung. Di hari ko lah umat Kristiani biasonyo mamparingati hari maningganyo nabi Isa dengan caro disalib. Diyakini oleh umaik Kristen nabi Isa rela untuak disalib untuak panabuihan doso-doso sado umaiknyo. Itulah penyebabnyo ko diperingati sabagai hari dukacita dan panabuihan doso. Di Indnesia satiok hari wafatnyo Isa Almasih manjadi salah satu hari libur Nasional. Ndak hanyo Indonesia nan marayokan hari wafatnyo Isa Almasih, negara-negara lain kayak Eropa pun ikuik marayokannyo, terutamo negara-negara Angklingan dan Katolik. Hari khusyuk ko biasonyopun deiperingati dek umaik Kristen untuak bapuaso dan prosesi muram.


Di balik kesuksesan nan diraih oleh Salah satu pemain basket terkenal di dunia yaitu Michael Jordan  ado kesulikan-kesulikan nan inyo pernah alami namun inyo mampu malewatinyo. Pelajaran nan dapek kito ambiak dari perjuangan tersebut yaitu taruih belajar dari namanyo kegagalan, karano manurut Michael Jordan kegagalan bukan marupokan akhia malainkan awal dari kesuksesan. Dima katiko inyo gagal maka inyo akan taruih mangevaluasi dirinyo sampai inyo bahasil dan lebih baik. Keduo,  inyo salalu mamikirkan ke hal positif. Di mana inyo indak manganggap pertandingan sabagai beban. Dan indak pula manganggap  kekalahan sabagai bentuk kelemahan atau kegagalan. Ketigo,  inyo indak pernah maremehkan hal-hal mandasar saperti teknik dasar katiko bamain basket, Bagaimana etika nan harus diperhatikan, kesiapan mantal dan hal lain sabagainyo.


Sapanjang sajarah perusahaan Apple alah banyak mangalua an produknyo. Mulai dari hp nyo (Iphone), tab nyo (ipad), smart watch, dan lain-lain. Namun, akhir-akhir ko Apple ternyato mangalua an produk baru nyo nan labiah dikenal dengan produk istimewa karano ndak di jua ka pasaran malainkan hanyo di agiah kapado karyawan-karyawannyo nan lah di anggap loyal kapado perusahaan karano lah bakarajo salampo sapuluah tahun di perusahaan ko. Tapi hebatnyo ado seorang Youtuber nan banamo DongleBookPro nan baruntuang karano mandapek an produk dari Apple nan sangaik tabateh ko. Dalam video nampak nyo sadang mambuka kotak putiah nan barisi produk istimewa dari Apple. Ternyato dalam kotak putiah tadapek lap pambarasiah gadget dan surek cinta dari perusahaan Apple sekaligus namo karyawan nan diagiah penghargaan ko. Surek itu pun langsuang di tando tangani dek CEO Apple, Tim Cook.


Karano den tingga jo kaluarga gadang nan banyak urang didalamnyo. Kami ado ba-13 urang. Jo jumlah sabanyak iko kami butuah alek makan nan banyak pulo takah piriang, galeh, sendok dll itu di bali dalam jumlah nan banyak. Karano jumlahnyo banyak kami butuah tampek untuak panyimpanan nan banyak. Karano apak kami punyo usaho parabot jadi kami mambuek lamari panyimpanan piriang surang. Lamari ko kami buek sapanjang 4 meter dan tingginyo 3 meter. Lamari ko punyo banyak runag didalamnyo. Ado 4 ruang untuak palatak piriang, 2 ruang untuak palatak galeh, 3 ruang untuak mangkok mangkok, ruang untuak galon dan 2 ruang gadang untuak palatak baskom basko karah. Lamari piriang ko di cat putiah bia Nampak maha dan di bawahnyo di agiah roda.


Pai liburan ka tampek baru acok nyo wak hanyo untuak mancaliak-caliak dan mangunjungi tampek-tampek nan rancak se. Padohal pengalaman mengesankan saat liburan tu ndak cuman karno wak pai ka suatu tampek, ado lo karno wak berinteraksi jo urang-urang nan ndak dikenal di sinan. Berinteraksi jo urang nan dikenal ko emang mabuek takuik saketek dek wak ndak tau urang nan maajak wak ngecek tu urang elok atau jaek. Tapi sananyo ngecek jo urang nan ndak wak kenal tu ado manfaaik nyo lo. Wak jadi baraja untuak ndak malu dan mengurangi masalah komunikasi wak. Salain itu, ngecek jo urang baru tu bisa mandapek carito jo pangalaman baru lo nan mungkin ndak wak tamui di lingkaran pergaulan wak. Dek itu mulailah untuak memberanian diri ngecek jo urang baru saat wak liburan, bisa jadi wak akan mandapek cerita berkesan dari urang itu.


Apak ambo suko bana mancaliak patandiangan tinju yang disiarkan di tv malam-malam. Indak tau kok apak ambo ko suko mancaliak kakarehan mode tu. Pas ambo cari-cari mengenai pertandingan tinju. Tinju masuak ka dalam cabang olahraga juo, patandiangan iko manampilkan duo urang yang saliang baradu. Tinju ko marupokan cabang olahraga bela diri, namonyo alah bela diri tantu ado yang harus paliang kuaik diantaro yang kuaik. Manuruik ambo mengenai tinju ko, indak ancak se ambo indak bisa manikmati pertunjukan tinju ko kareno mamakai kakarehan yang labiah dari patandiangan sejenisnyo. Patandiangan tinju ko manimbulkan bahayo jo resiko yang gadang. Kalau nio awak olahraga tinju se surang ado jo manfaaiknyo.


Isra Mi'raj marupokan salah satu peristiwa penting bagi umat Islam. Sebab, pado peristiwa tu Nabi Muhammad SAW mandapek perintah untuak manunaikan sholat limo waktu sahari samalam. Isra Mi'raj adolah duo pajalanan yang dilakukan dek Nabi Muhammad dalam waktu samalam. Peristiwa ko tajadi pado periode akhir kenabian di Mekah, sabalum Rasulullah SAW hijrah ka Madinah, pado malam 27 Rajab tahun ka sapuluah kenabian. Peristiwa Isra Mi'raj tabagi dalam duo peristiwa yang babeda. Dalam Isra, Nabi Muhammad SAW dibarangkekan oleh Allah SWT dari Masjidil Haram sampai Masjidil Aqsa. Selanjutnyo dalam Mi'raj Nabi Muhammad SAW dinaikkan ka Sidratul Muntaha yang marupokan tampek tatinggi. Di siko, Rasulullah mandapek perintah langsung dari Allah SWT untuak manunaikan sholat limo waktu.


MeeNUM manyadioan franchise untuak nan baminat bukak usaho. Untuak haragonyo starting diharago 55 juta rupiah di paket tarandah. Bantuak konsep gerainyo yaitu ruko dengan desain nan alah disadioan dari pihak MeeNUM dan nanti pembangunannyo bebas nio pakai kontraktor dari kito atau dari pihak franchisor surang. untuak sistem kasirnyo pakai POS Olsera namonyo. Jadi disinan tarekap data penjualan perhari dan perbulan. Untuak ukuran rukonyo dibatasi jo ukuran nan paliang ketek di ukuran 5 meter kali 3 meter. Karano manyasuain jo ukuran meja bar nan kito agiah nantinyo. untuak jam operasional kito mulai dari jam 11 siang sampai jam 9.30 malam, dan jam tutuik bisa manyasuain kalo owner nio agak lamo tutuiknyo.


Sewaktu SMA ambo pai jalan-jalan untuak pertamo kalinyo ka kota pelajar Yogyakarta samo kakak dan papa ambo. Teenyata kota jogja tu memang mengesankan. Mulai dari budaya nyo, kulinernyo, dan keramah tamahan urangnyo patuik di acuangan jempol. Tampek favorit ambo bawisata kuliner di jogja adolah sepanjang jalan Malioboro. Disinan untuak pertamo kalinyo ambo mancubo makanan nan namonyo gudeg. Tapi ternyata ndak cocok jo salero ambo. Talampau manih. Abis tu nan ndak talupoan dari pengalaman ambo di jogja adolah katiko di alun-alunnyo. Ado mitos sia nan bisa jalan luruih sampai tibo diantaro pohon baringin nan ado di alun-alun tu permintaannyo akan terkabul. Tapi ambo ndak bisa jalan luruih, malah babelok-belok ntah kama-kama.


Masyarakat desa mamiliki ikatan yang kuaik bana antar ciek urang jo nan lain. Gaya hiduik urang desa indak terlalu mamentingkan penampilan yang penting nyaman se dipakai. Kalau urang kota kama se harus baju nan ancak dan indak acok dicaliak dek urang. Artinyo baju nan urang tu pakai indak dikecek an dipakai baulang-ulang. Masyarakat desa labiah mamakai apo se, kadang saking dakek jo satu samo lain barang saliang pinjam maminjam se. Manuruik ambo kaarek an nan ado pado uran desa, kareno masyarakat nyo kabanyakan barasa dari karabat yang samo. Walaupun indak sadarah mungkin tapi ado hubungan kakaluargaanyo. Urang nan memang indak punyo hubungan darah pun kadang dianggap sebagai saudara surang kareno satu kampuang.


Kini sadang musim durian di daerah ambo. Durian sambuah dijua dima-dima. Keluarga ambo ko suko bana jo durian dan lah ahli mambali durian nan manih-manih. Saking ahlinyo pak etek ambo ko mambali durian dari Kamang nan sabana manih. Tapi durian nan iko manih nyo terlalu dan agak ado raso paiknyo saketek. Ambo nan sanang makan durian langsuang makan durian tu. Biasonyo ambo bisa makan sampai 5 biji durian, tapi saaik mancubo durian nan iko ambo cuman sanggup makan 2 biji. Sahabih makan tu ambo maraso paniang. Ambo raso durian nan pak etek ambo balian ko manih bana dan kadar alkoholnyo lumayan tinggi. Jadi ambo mabuak dibueknyo.


Ambo suko bana jo ayam betutu, jadi ayam batutu ko adolah ayam atau bebek yang utuh barisi jo bumbu  lanjuik di panggang jo api. Ayam batutu ko adolah makanan khas bali. Raso makanan ko lamak bana bumbu nyo yang maresap, pedas, gurih dan dagiang yang berserat kareno manggunoan ayam kampuang. Walaupun pakai ayam kampuang tapi dagiang nyo lambuik bana dan mudah dilapeh an dari tulang nyo, sajian batutu ko lamak disajian pakai nasi angek. Selain lamak makan iko ko banyak lo khasiat nyo jadi untuak kalian sadonyo yang ka bali atau nio mancari makanan nan lamak dan banyak khasiat buliah mancuboan ayam batutu ko dijamin suko.


Sinanggar tulo yang acok awak dangan tanyato adolah lagu daerah yang artinyo mamiliki makna yang dalam dan padiah dalam sebuah hubungan. Lagu sinanggar tulo ko barasa dari Sumatera. Lagu mancaritokan mengenai seorang pemuda yang punyo cinto tapi indak di restui jo urang tuonyo. Amak dari pemuda tasabuik nio anaknyo manikah jo padusi yang samo marga jo ibunyo yaitu marga "Tobing". Walaupun maknanyo adolah keluh kesah seorang lelaki tapi lagu ko populer bana di Indonesia. Lagu ko yang punyo nada mahentak-hentak acok juo ditarian dan dipertujuakan di acara-acara gadang di Indonesia. Mandanga dari makna lagu ko, untuak kalian nan mangalami nasib yang samo ingek se kalau jodoh indak kan kama-kama, tapi kalau jalannyo luruih se katiko awak dijodohan mungkin bisa jadi jodoh nan dipiliahan amak awak adolah nan tabaik.


Hari besar untuak saluruah panganut agamo Kristiani yaitu Hari Natal nan tajadi ditanggal 25 Desember. Hari rayo umat Kristiani iko manandoan banyak hal nan babeda tagantuang ka siapo batanyo. Awalnyo gereja mangharapkan untuak manggunoan Hari Natal sabagai pangingek atas dosa-dosa sahinggo dapek memperbaikinyo. Hari Natal kini dimaksudkan untuak maroyoan waktu basamo untuak bakumpua basamo keluarga sambia makan dan basang-sanang. Makan malam nan rumik nan biaso ado kalkun isian, roti guluang. Hal nan paliang ikonik disaat Natal adolah banyaknyo hadiah nan diagiah dan ditarimo dari keluarga atau dari kawan dan sanak. Suasana gembira nan dipenuhi jo galak tawa nan mambuek suasana hangek.


Manuruik ambo hobi manyanyi adolah salah satu hobi yang berhubungan dengan seni. Dari hobi tadi akhirnyo jadi profesi. Hobi yang dijadikan profesi itu adalah suatu hal yang sangat manyanangkan. Cuma banyak urang tuo nan ndak manyalurkan hobi anak ko tadi. Menganggap hobi hanyo sekedar hobi. Ndak bisa dijadikan untuak manopang hiduik. Padohal kok diseriusan hobi ko tadi bisa maantaan anak nyo ka gerbang kehidupan nan labiah baik. Ndak saketek contohnyo penyanyi yang berasal dari urang biaso. Dek di dukuang dek keluarganyo bisa gadang namonyo kini. Contohnyo se penyanyi-penyanyi yang terkenal bantuak Agnes Monica. Dari ketek emang alah suko dan hobi manyanyi.


Lobster adolah janih seafoot nan kini banyak paminatnyo. Tapi sangkek dulu nyatonyo lobster dianggap makanan uang miskin. Jadi dulu di AS tapeknyo di Massachusetts tampek pakumpulan urang-uang nan manyalahi aturan. Sabui sajo iko adolah lapeh pinjaro. Disiko sadonyo dawasi, tapi makanan alah di tangguang dek pamaintah. Salah ciek  makanan nan acok di idangan di siko adolah lobster. Dilansia dari Time, lobster adolah makanan urang-urang bansaik karano haragonyo murah, dan katasadioannyo di alam murah di dapek. Ikolah nan mambuek lobter jadi menu nan di idangan taruih di pinjaro, karano labiah murah di bandiang mambali ikan. Disampiang itu panduduak acok manggunoan lobter sabagai pupuak tanaman atau panciangan ikan, jarang nan diolah untuak makannyo. Tapi kini saiiang bakambangnyo zaman dan ado makanan kaleng lobster kaleng mulai banyak paminat. Bagitu pulo jo olahan lobster nan lain.


Ab roller adolah alaik olahraga yang dilengkapi jo roda di bagian tangah dan pegangan di kaduo sisinyo. Manfaaik mamakai ab roll ko salain bisa untuak bagian paruik, tapi dengan manggunoan alaik ko bisa juo untuak mampakuek otot tangan, bahu jo pungguang. Indak harus ka gym, awak bisa juo mambali surang alaik ko dan manggunoannyo. Patamo lakuan poster meja di lantai, sambia batumpua kapado kaduo lutuik jo tangan, kaduo maluncua palahan kedepan sambia kontraksi paruik, katigo tahan bara detik, siap tu tariak kabalakang liak, dan lakuan gerakan yang elok. Jan mambiaan lutuik jo paruik mandekaI lantai. Bangerak lah palahan dan indak taburu-buru.


Caro mamasak cumi tu kalau ndak batuah bisa buek cumi pas dimakan jadi alot atau kareh. Banyak metode mangolah cumi-cumi. Ado nan di baka, goreng, dan tumih. Nah ko ado babarapo caro supayo cumi ko ndak alot. Pertamo, paratian ukuran cumi. Biasonyo barek cumi 285 gram adolah potongan paliang samparono untuak buek cumi ko empuk. Kaduo, abuih cumi ko sakitar saminik dalam aia mandidiah. Terakhir, peratian durasi mamasak cumi. Kok ndak sabanta bana atau sakalian se lamo. Jadi kok nio capek buek minyaknyo ko yo sabana angek atau jo api ketek tapi harus lamo masaknyo. Kalau manangguang pasti tekstur cumi ko jadi alot. Kalau dihitunang minik durasi masak cumi-cumi sakitar 2-3 minik atau 30-60 minik. Nah tu adolah babarapo caro supayo cumi ko ndak kareh pas dimakan.


Jaguang susu keju atau nan biaso disabuik urang Jasuke, adolah salah satu makanan nan mudah ditamuan ampia di satiok tampek balanjo. Bahan bahan nan diparaluan untuak mambuek jaguang susu keju adolah: - 5 buah jaguang manih, - keju paruik sacukuiknyo, -Mentega sacukuiknyo, -Susu kental manih sacukuiknyo. Caro mambueknyo pun cukuik mudah. Partamo, kupeh jaguang sampai barasiah sampai indak ado rambuik-rambuik jaguang nan tasiso. Kaduo, saruik jaguang, tu cuci sampai barasiah, kukuih sampai mask. Katigo, Pindahan ka wadah sasudah masak, tu tambahan mentega dan aduak rato. Terakhir, tambahan susu kental manih, aduak sampai rato dan tabuaan keju diatehnyo. Jasuke siap disajian.


Banyak juo urang nan mambuek kabuan surang di sampiang rumah atau di lahan rumah yang laweh indak tapakai. Akhirnyo dibuek kabuan untuak sayua jo buah. Katiko bacocok tanam tantu awak paralu tau caronyo jo marawaiknyo. Pas Kamila baraja tentang tanaman yang inyo tanam pun, inyo baru tau kalau sayua jo buah juo marupokan hasil dari tanaman hortikultura. Tanaman hortikultura adolah caro atau budidayo kegiatan bercocok tanam babarapo sayua jo buah. Barikuik ciri-cirinyo, tanamannyo biasonyo di lahan yang laweh, panennyo basifaik musiman, mudah mangalami karusakan juo, kualitas tanaman tu bisa dicaliak dari sayua jo buah nan segar lah kalau awak nio mengetahui nyo.


Banyak bamacam-macam bantuak dari sanjato tradisional yang ado di Indonesia. Biasonyo sanjato tajam bantuak nyo seperti pisau tapi ciek ko unik dan babedo. Namonyo sanjato tradisional sumpitan yang barasa dari Kalimantan. Sanjato digunoan urang untuak masyarakat berburu, namun bisa juo dipakai untuak batampua jo musuah. Caro mamakainyo lain dari sanjato yang lain yaitu dengan ditiup dan diisi jo sanjato tajam nyo. Lain jo sanjato yang lain,kalau sumpit ko bisa manembak musuah dari jarak yang jauah sampai 200 meter. Sanjato ko cocok untuak dipakai berburu kareno bisa manapek an sumpitan ko pas sasaran manganai hewan nan sadang diburu. Kalau nan indak tabiaso jan sambarang manggunoan nyo walaupun alah tau caronyo.


Saat iko untuak manyimpan file indak haruih manggunoan flash disk atau mamori lainnya. Cukuik dengan manggunoan Google Drive nan alah disadiokan oleh perusahaan Google untuak penggunanyo dapek manyimpan file dan mangaksesnyo di manapun dan kapanpun. Selain itu jugo penyimpanan iko dapek mamuat begitu banyak file. Disadiokan sabanyak 15 GB bagi pengguna sacaro gratis dan dapek mambayar jiko ingin manggunoan lebih dari 15 GB. Teknologi nan belum lama iko dikeluarkan mambuek banyak pengguna Google mamakai produknyo untuak manyimpan file pentingnya. Apolai katiko inyo baada di luar negeri inyo dapek mangakses file nan ado di Google Drive iko caro mudah tanpa haruih mambaok  perangkat penyimpanan lainnya.  Google Drive iko dapek diakses melalui komputer manapun asalkan inyo mamiliki produk Google.


Hari Minggu kini sakolah kami jalan-jalan ka Museum peninggalan sejarah Indonesia. Tatujulah mato ambo ka senjato tradisional yang diketahui sadoalah urang namonyo Keris. Keris ko adolah sanjato tajam yang banyak sajarohnyo, mayoritas urang mangecek an keris ko barasa dari Jawa. Ambo bacolah sejarah dari keris ko dulu keceknyo keris digunoan sebagai sanjato untuak berperang dan ado juo yang manggunoan sebagai sasajen. Biasonyo ambo mancaliak keris ko ado di TV di film-film kolosal dan kini ambo mancaliak langsuang walaupun indak bisa mamaciknyo. Banyak yang mangecek an sajarah dari keris ko indak jaleh karena babedo prespektif jo filosofi yang mereka tau mengenai adonyo senjato ko.


Namo den Siti Latifah Zahra, biaso dipanggia Ara. Kini aden alah masuak kuliah jurusan Psikologi da salah ciek Universitas tanamo di Indonesia. Den baru masuak kuliah dan kabetuan disuruah untuak maambik ekstrakurikuler atau palajaran tambahan. Den mamiliah masuak kaleh yoga karano den suko bana jo olahraga nan ciek ko. Katiko den sadang yoga den maraso labiah santai jo rileks. Rasonyo den bisa malupoan baban iduik den. Yoga ko ampia samo jo senam tapi nyo labiah santai. Satiok gerakannyo punyo makna dan den bisa marasoan itu. Sabananyo den suko yoga dari kaleh 8 SMP dan sempat baranti satahun. Kini den mamutuihan untuak baliak malanjuikannyo.


Stress disebakan dek babarapo factor, yaitunyo factor lingkungan yang mancakup trauma, pangalaman iduik, samo masalah nan ado, sedangkan factor pribadi atau diri surang yang marupokan stress pado umumnyo. Panyabab umum urang bisa kanai stress adolah tarlalu ditakan atau barado dibawah takanan, manghadapi parubahan yang gadang, rusuah tahadap sesuatu, ndak bisa mangatasi suatu hal, punyo tanggungjawab yang gadang, ndak punyo cukuik aktivitas, atau ndak ado karajo sahinggo dapek manyababkan masalah ekonomi dan tajadi stress. Kito tau sadang mangalami stress tingkat nan mano paralu dilakuan diagnosis atau dicek supayo jaleh. Tes dapek dilakuan dengan caro konseling, sahinggo ahli dapek tau apo panyabab kito stress dan dapek maagiah pananganan nan tapek untuak kito jalani.


Tanah longsor acok dipicu dek curah hujan tinggi dan tajadi salamo babarpo hari. Struktur tanah nan labil sangek murah mangalami longsor hinggo mangakibek an bencana khususnyo bagi masyarakat nan barado di posisi nan labiah randah. Tanah longsor dapek pulo dipicu dek geteran gampo hinggo marontok an struktur tanah di ateh. Masyarakat nan tingga di pagunuangan atau pabukitan haru mamparhatikan tampek sakaliliang dan bakonsulatasi samo ahli takaik kondisi tampek tingga. sabalum tajadinyo longsor, waspada curah hujan nan tinggi, pasiapan dukuangan logistik  bantuak makanan, lampu senter obat-obatan dan lainnyo, saimak informasi hujan dan kamungkinan longsor, apobila pihak bawenang manginstruksi untuak evakuasi capek lakukan. Katiko tajadi longsor, kalau sadang di dalam rumah dan tadanga suaro guruah, capek kalua cari tampek nan lapang dan tanpa panghalang. Apobilo di lua, cari tampek nan lapang dan parhatian sisi atau tanah nan mangalami longsor.


Aia karambia, sabagai warga Indonesia yang masuak kategori wilayah tropis aia karambia sangek murah didapek. Aia dari buah yang tumbuah di daerah tropis alah dikana bisa mambantu manusia dalam mangatasi babagai panyakik. Misalnyo asam lambuang. Tingginyo kalium yang bisa manstabilan pH dalam tubuah, mambuek aia karambia ancak masuak dalam kategori minuman sehat untuak pandarito asam lambuang. Baiak karambia tuo atau karambia mudo ancak untuak tubuah. Pabedaannyo hanyo di raso jo kadar dagiangnyo. Aia karambia ko bisa mambantu manurunan gulo darah, mancegah panyakik batu ginjal, jo mambantu manyambuahan gangguan pancarnaan. Tapi minum aia karambia balabiahan bisa mambuek katidakseimbangan elektrolit dalam tubuah jo maningkekan kada kalium yang mambuek masalah ginjal sarato datak jantuan indak taratur. Jadi marilah awak minum aia karambia jo porsi sacukuiknyo.


Dengan adonyo program-program keagamaan nan dirancang dek Pemerintah Kota Padang, manuruik ambo banyak nilai plusnyo. Contohnyo adolah dengan adonyo kegiatan pesantren ramadhan di satiok buloan puaso mambuek siswa-siwswi kota Padang melakukan hal nan produktif dibandiangkan hanyo laok-laok di rumah. Ditambah dengan kewajiban-kewajiban mereka untuak mahafal ayat pendek, asmaul husna, bacaan solat wajib dan solat jenazah mambuek mereka labiah mangenal agamanyo. Ambo pun marasokan hal nan samo. Katiko ambo pai marantau ka pulau Jawa, ternyato banyak anak-anak nan masih alun bisa baco Al-Qur'an bahkan ndak hafal bacoan solat. Iko merupakan hal nan jarang bana awak tamui pado siswa-siswi di Kota Padang. Semoga Kota Padang tetap menjadi salah satu Kota Religius di Indonesia.


Ado banyak urang pacaran dengan gaya yang kurang sehat menurut den, ado yang baru pacaran tu alah kayak suami istri padahal baru sekedar pacaran. contoh e tu bantuak salah ciek kawan urang di Angkatan kampus ko. Sagalo urusan pacar e inyo mauruih e padahal kan inyo ndak amak e do manga inyo lo mauruih e. itu baliak lo ka pribadi masing- masing itu kan pilihan e juo ndak ado yang bisa managahan e do, cukuik di agia tau se kok ndak amua di agia tasarah lah nan jaleh alah diingekkan. Menurut urang makin awak tunjukkan baa sayang e awak ka cowok tui nyo bakal makin ngelunjak


Seperti nan awak tau olahraga tinju ko tamasuak olahraga nan ekstrim dan babahayo tapi banyak disukoi dek urang Indoneisa. Kebetulan bisuak ado pertandingan olahraga tinju di youtube Deddy Corbuzier. Ado nan babeda dari tandiang tinju disiko. Nan batandiang disiko bukanlah atlit-atlit tinju melainkan artis samo artis. Bisuak nan batandiang adolah anak Deddy Corbuzier langsuang yaitu Azka malawan Viki Prasetyo nan marupokan artis sekaligus laki dari mantanbini Deddy Corbuzier, yaitu Karina. Iko merupakan pertandingan partamo jadi pasti akan sangaik pacah. Makonyo jan lupo nonton siaran langsuang di youtube Deddy Corbuzie bisuak jam 7 malam. Pasang alarm dari kini bia ndak talewat.


Wak acok manjadian tampek ibadah sabagai salah satu objek wisata untuak dikunjuangi. Ndak ado nan salah pai bakunjuang ka tampek ibadah untuak mancaliak-caliak karno tampek ibadah nan biaso dikunjungi sabagai tampek wisata punyo nilai budaya dan sejarah di suatu daerah. Misalnyo Masjid Agung Banten nan punyo sejarah sabagai peninggalan kerajaan Banten. Pangunjuang nan tibo ka tampek ibadah bisa manambah wawasan dan maningkekan toleransi dalam baragamo. Salain itu tampek ibadah nan dijadian sabagai tampek wisata dikunjuangi dek punyo nilai artistik tersendiri. Desain tampek ibadah biasonyo otentik dan khas. Misalnyo Hagia Sophia, nan merupakan bangunan gereja nan barubah manjadi masjid punyo ornamen gereja dan masjid di bangunannyo.


Olahraga skydiving kelihatannyo membutuhkan banyak keterampilan tetapi sabatuanyo pemula bisa melakukannyo asalkan mengikuti instruksi dengan benar. Satiok melakukan olahraga iko, pasti akan ado instruktur berpengalaman yang mengawasi. Jan malu-malu, tanyoan sado hal yang indak dimangarati kapado instruktur kalian. Usahokan talabiah dahulu latihan mengatur napas. Dari saat naik pesawat sampai naik ka langik yang tinggi dan tajun bebas, ingeklah selalu untuak bernapas. Pernapasan yang teratur dapek membantu mengelola stres dan manjago ketenangan hati yang pasti indak karuan semakin tinggi pesawat naik. Ingek iko adalah pengalaman seumur hiduik yang indak talupokan. Jadi siapakan keberanian untuak melakukan tajun yang mengasyikkan. Perasaan takuik itu normal, pencapaian yang didapek saat berhasil melakukannyo dan mangalahkan raso takuik indak ado bandiangnyo.


Banyak urang ndak suko tapi ndak saketek lo urang nan suko jo makanan semur jariang. Bagi nan suko semur jariang, inyo maraso makanan ko punyo raso dan baun nan lamak dan khas, sadangkan bagi nan ndak suko pasti maraso sabaliaknyo. Baun jariang sangaik mangganggu dan majajokan bagi urang nan ndak suko. Walaupun alah diolah jadi semur, tapi baun nyo masih taraso kuek. Salain itu, kalau wak makan jariang, napas jo pipis wak jadi babaun. Dek itu lo banyak nan ndak suko jo makanan ko. Kalau makan jariang balabiahan bisa mambuek gangguan ginjal. Kanduangan nitrogen dari zat jengkolat nan ado di jariang bisa mambuek kristal dalam ginjal wak. Jadi buek nan suko jariang jan makan balabiahan, marilah makan sacukuiknyo se.


Katiko mamasuki mesjid ado adab nan haruih dilakukan oleh saluruah umat muslim nan ka baribadah. Contoh adab nan haruih diterapkan yaitu partamo indak mamakai tarompa atau sapatu didalam masajik. Hal iko sangek dilarang karano masajik adolah tampek baribadah dan rumah Allah sahinggo haruih suci dan barasih agar katiko sujud awak dalam keadaan benar-benar siap. Kaduo, manjago pakaian nan dipakai katiko mamasuki kawasan masajik karano didalam masajik adolah urang nan sadang mancari ridho Allah. Bapakaianlah dengan sopan katiko masajik dengan bagitu adolah caro untuak manghargoi urang lain didalamnyo. Katigo, indak mambuek karicuhan atau kebisingan karano masajik tadapek urang nio ibadah dengan khusyu'. Kalimo, mamatian nada dariang handphone agar katiko malakukan ibadah jama'ah indak mangganggu nan lain.


Barawal dari hobinyo mamoto dan maedit foto kini Govi karajo manjadi fotografer. Govi banyak dapek karajo untuak mamoto nikahan, prewedding, dan wisuda. Kamera nan dipakai Govi untuak mamoto oun baragam, ndak hanyo kamera digital tapi kamera analog lo tagantuang nio nyo palanggan. Govi sadang suko pakai kamera analog kini ko. Kamera analog disabuik kamera manual. Kalau kamera digital manyimpan foto di memori, kamera analog manangkap dan manyimpan gambar di pita film. Pita film tu gulungan nan ado dalam kamera. Biasonyo kamera analog manggunoan batrai sakali pakai, jadi ndak bisa dicas. Tapi hasil foto manggunoan kamera analog ko labiah unik dan khas. Dek itu Govi suko manggunoannyo.


Di kampuang den ado palombaan nan unik pas parayoan 17 Agustus. Lomba masak bagantian. Caro mainnyo cukuik saderhana. Akan ado 3 tim nan mawakili RT masiang-masiang. Dan satiok Tim bajumlah 5 urang. Adopun makanan nan akan dimasak alah ditantuan sabalumnyo. Wakatu masak diagiah salamo 15 minik. Satiok 3 minik, paluik akan babunyi patando peserta harus baganti jo peserta nan lain di dalam tim nyo. Baitu taruih sampai wakatu 15 minik salasai. Nan lucunyo, karano satiok peserta indak buliah bakomunikasi, kendala nan ditamuan cukuik baragam. Mulai dari lupo mamasuakan garam, lupo mamasak nasi nan harusnyo dikarajoan di peserta partamo, sampai lupo kalau sadang ado nan di goreng sahinggo anguih. Palombaan nan malibaikan banyak urang bantuak iko bisa jadi ajang manyatuan kakompakan dan manjago silaturrahmi antaro sasamo masyarakaik.


Sholat adolah tiang agamo. Ibadah iko wajib dilakukan oleh saluruah umat muslim dan sangek dianjurkan untuak malakukannyo di masajik dan bajama'ah. Hal iko dikaranokan pahalo nan didapek babeda katiko urang mamutuihan untuak sholat dirumah dan surang saan. Kautamoan nan didapek katiko sholat bajama'ah di masajik labiah gadang sabanyak 27 kali lipek dibanding sholat surang dirumah. Salain mandapekan pahalo nan labiah gadang bakali-kali lipek ado banyak manfaat nan didapek katiko mamutuihan untuak pai ka masajik untuak sholat. Dihitung dari langkah nan ditampuah dari rumah manuju ka masajik pun dapek manghasilkan pahalo atas izin Allah tantunyo. Mako dari itu, marilah biasoan untuak sholat ka masajik mulai dari kini.


Baliak ka carito tentang timbal balik tadi. Kadang dalam hubungan tu acok bana cewek salah bapikia kalau yang bausaho tu cuman cowok se. yang cewek manarimo se. itu salah bana tu mah, nio cewek nio cowok harus bisa samo-samo bausaho. Ndak ka tagak hubungan tu do kalau ciek se urang yang bausaho, ndak ka talok di cowok do beko yang ado di tinggan e. cowok nio juo di sayang, nio juo ditolong ndak manolong se tarui do. Hubungan nan elok tu yang ka duo urang di dalam e samo samo sanang dan marasoan hal yang samo, saling dapek apresiasi dari pasangan, ndak cowok ka cowok se tarui nan mamuji do. Cowok tu manusia lo mah


Saking acoknyo gampo pas 2009, kami sakaluarga besar mambuek tenda gadang dimungko laman uwo den. Sabagai caro manyiapan diri untuak bancano alam gampo. Di situ kami mangungsi, untuak manyiapan diri kalau misal tajadi baliak gampo yang kuek. Pas sabalum kami mangungsi dan mambuek tenda di muko laman tu, itu den maraso kuek gamponyo. Tenda yang dibuek atuk jo ayah jo mamak-mamak den, gadang bana. Kiro-kiro bisa manampuang 20 urang di dalam, dan kalau simpik-simpik bisa labiah. Tapi itu kami buek untuak kaluarga kami sajonyo hehe. Lueh tenda tu kiro-kiro 3 x 5 atau 6 meter. Den takana tenda tu bawarna biru tuo, tenda yang digunoan pakai terpal. Di dalamnyo kami sakaluarga besar. Aden basalimuik lah jo ibu den sambia mangelus-ngelus paruik ibu den yang buncik dek hamil tuo. Pas waktu tu almarhum uwo den sibuk manelpon etek den yang kuliah di padang, untuak mananyoan kabarnyo.


Orahlaga parahlayang adolah olahraga nan masih jarang ditamuan di Sumatera Barat. Puncak Lawang adolah salah satu tampek nan mamiliki banyak wahana nan akhir-akhir ko banyak nan penasaran jo parahlayangnyo. Seperti nan awak ketahui parahlayang ko adolah salah satu olahraga tabang bebas dengan manggunoan sayok kain nan lapeh landas jo kaki untuak tujuan rekreasi atau kompetisi. Olahraga ko adolah olahraga nan mamanfaatkan angin. Bagi nan suko jo tantangan dan ingin mancubo olahraga nan memacu adrenalin pas bana untuak cubo olahraga parahlayang ko. Raso takuik di awal akan tabayia dek pemandangan alam nan luar biaso indah dari ketinggian. Pasti beko akan jadi pengalaman nan tak talupoan.


Sabagian dari wak mungkin alun tau apo bedanyo dari tokoh keagamaan dalam agamo Kristen, yaitu antaro Paus dan Uskup. Dari segi tingkatan atau hierarkinyo, Paus adolah pamimpin paliang tinggi umat Katolik nan puseknyo di Vatikan, Roma nan mambawahi kauskupan dan kauskupan agung.  Sadangkan Uskup berada di bawah Paus, Uskup adolah pimpinan umat Katolik di suatu provinsi atau negara. Dari segi palayanan, tantunyo Paus punyo tangguang jawab palayanan nan labiah gadang dibandiang Uskup, walaupun punyo tugas nan samo untuak kabaiakan gereja Katolik. Uskup dipiliah oleh Paus sacaro langsuang, sadangkan Paus dipiliah malalui komite nan alah ditatapan dari awal untuak manjadi pemimpin paliang tinggi Katolik.


Makan buah dan sayua ancak bana untuak dimakan sehari-hari begitu juo untuak ibu hamil paralu bana. Salah satunyo buah, buah adolah makanan yang direkomendasikan untuak ibu hamil. Kandungan vitamin jo serat nyo dapek membantu pakambangan janin dan mencegah sembelit yang rentan acok di alami oleh ibu hamil. Penting bana untuak manyaimbangin makan sayua dan buah satiok hari. Marilah mulai dari kini awak biaso an makan buah dan sayua. Untuak ibu hamil yang ndak nio makan, cubolah untuak tetap memenuhi vitamin yang masuak ka dalam tubuah awak. Alah dikecek an jo ahli bahwa salamo hamil janin dalam kandungan bagantuang lo jo ibu untuak memberikam nutrisari yang dibutuh an.


Di Jatinangor, tapeknyo di daerah Sayang ado sabuah kadai minuman nan manjua olahan susu murni. Namo kadainyo Susu Malabar. Kadai minuman iko mulai bukak samanjak tahun 2021 saaik Covid 19 alah mulai hilang. Kadai iko manjua olahan susu murni nan di campua jo buah-buahan asli bantuak buah stroberi, pisang, pokaik, jo mangga, tanpa bubuak paraso atau pamanih buekan. Ado 2 ukuran nan bisa dibali dek palanggan, akuran ketek haragonyo Rp 10.000 sadangkan ukuran nan gadang haragonyo Rp 12.000. Indak hanyo minuman, kadai iko manyadioan makanan untuak ka kawan minuman susunyo, ado corndog jo hotang. Kadai Susu Malabar ko alah mampunyoi 2 kadai. Lokasi nan partamo ado di daerah Sayang dakek perumahan Ikopin. Nan kaduo di dakek gerbang brimob pas masuak daerah Sayang.


Kabarasiahan adolah sabagian dari iman. Manjago kabarasiahan adolah salah satu ajaran nan sangaik diparatian dalam Islam. Di dalam Al Quran, Allas SWT alah maingekan kito tentang pentingnyo kabarasiahan dengan firman-Nyo dalam surek Al Hujurat ayat 12, “Hai urang-urang nan baiman, barasiahanlah diri wak dan pakaian wak, dan janlah awak babuek jaek di muko bumi”. Kabarasiahan ndak hanyo sabatas pado kabarasiahan tubuah se, tapi harus tacamin dari kabarasiahan lingkungan sakita wak juo. Dengan manjago kabarasiahan di sakita wak, kito dapek mambuek suasana yang nyaman dan sehat untuak diri kito surang dan urang lain. Dek itu, marilah kito sabagai umat Islam manjago kabarasiahan. Mulai dari diri wak, lingkunga sakita, bahkan lingkungan nan labiah lueh juo.


Puding buah kini digamari dek banyak urang. Panggunoan buah sabagai bahan utamo puding ko mambuek cito raso nan segar katiko mamakannyo. Caro mambuek puding iko indak payah, kito mambutuahan : 150 gram gulo pasia, 6 butia talua, 50 gram tapuang maizena, 300 ml susu caia, 1/4 sdt vanili bubuak, 1/4 sdt garam, 4 macam buah-buahan diiris kotak nan gadangnyo sasuai salero. Caro mambueknyo : Partamo, siapan loyang khusus nan tahan angek. Olesan jo mentega dan angekan dalam oven jo suhu 180 derajat. Sudah tu, campuaan gulo pasia dan talua, aduak hinggo laruik. Masuakan tapuang maizena, susu, vanili bubuak, dan garam, aduak rato. Tata buah-buahan nan alah dipotong tadi di dalam loyang, tuangan adonan talua. terakhir, panggang dalam oven salamo 40 minik hinggo masak dan padek. Puding buah siap disajian.


Sate W.E padang dakek tugu simpang haru tu salah satu makanan nan ambo suko. Walaupun jauah dari rumah tapi basempatan juo makan kasiko agak sakali saminggu. Kuah satenyo tu lamak dari kuah sate nan lain. Kalau dari bantuaknyo sih samo jo kuah sate nan lain nan bawarna coklat dan dilatak an di dalam panci gadang di ateh pambaka sate. Selain raso kuahnyo nan malacuik sate W.E ko banyak lo piliahan dagiangnyo. Mulai dari sate dagiang sapi sampai sate ayam. Tapi ndak cuma itu, bagian-bagian mode ceker, buntut, kulik, usus, sayok, talua puyuah ado disiko. Itu nan mambuek sate ko beda dari nan lain. Mode menu angkringan lo nyo bueknyo. Supayo ndak penasaran cubo selah langsuang! Kok ndak nio repot pasan se lewat GoFood.


Waktu liburan basamo keluarga adolah waktu nan paliang ambo nanti-nantikan. Apolai kini saudara-saudara lah banyak nan marantau dan pulang hanyo sasakali karano lah sibuk jo kehidupan masiang-masiang sahinggo lah payah untuak balibur basamo-samo dengan anggota nan langkok. Paliang bisa langkok hanyo di acara-acara tertentu mode hari rayo. Ndak paralu kalua kota atau kalua rumah. Cukuik di rumah se minum sacangkia kopi muko teras, masak masakan rumah samo-samo, gotong royong, barasiahan halaman dari rumpuik-rumpuik tinggi nan lah jarang dibarasiahan sambia bagarah-garah alah cukuik untuak malapehan taragak jo sanak saudara. Liburan nan paliang hangat tu emang jo keluarga. Agak melow ambo jadinyo.